Document ID: 32010D0690

KOMMISSIONENS AFGØRELSE
af 4. august 2010
om Polens statsstøtte C 40/08 (ex N 163/08) til fordel for PZL Hydral S.A.
(meddelt under nummer K(2010) 5406)
(Kun den polske udgave er autentisk)
(EØS-relevant tekst)
(2010/690/EU)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Den Europæiske Unions funktionsmåde, særlig artikel 108, stk. 2, første afsnit,
under henvisning til aftalen om Det Europæiske Økonomiske Samarbejdsområde, særlig artikel 62, stk. 1, litra a),
under henvisning til beslutning K(2008) 4753 (1), hvorved Kommissionen besluttede at indlede proceduren efter artikel 108, stk. 2, i traktaten om Den Europæiske Unions funktionsmåde, og beslutning K(2008) 6371 (2) om udvidelse af proceduren efter artikel 108, stk. 2, i traktaten om Den Europæiske Unions funktionsmåde i forbindelse statsstøttesag C 40/2008 (ex N 163/2008),
efter at have opfordret interesserede parter til at fremsætte deres bemærkninger i overensstemmelse med ovennævnte bestemmelser, og
ud fra følgende betragtninger:
I. SAGSFORLØB
(1)
Ved brev af 27. marts 2008 anmeldte Polen sin planlagte omstruktureringsstøtte til PZL Hydral S.A. (i det følgende benævnt »PZL Hydral«). Ved brev af 6. maj 2008 anmodede Kommissionen de polske myndigheder om at fremsende supplerende oplysninger. Ved brev af 4. juni 2008 anmodede de polske myndigheder om forlængelse af svarfristen til den 27. august 2008, hvilket Kommissionen bevilgede ved brev af 10. juni 2008. De polske myndigheder fremsendte supplerende oplysninger om omstruktureringsplanen ved brev af 7. juli 2008.
(2)
Proceduren efter artikel 108, stk. 2, i traktaten om Den Europæiske Unions funktionsmåde (»TEUF«) - den formelle undersøgelsesprocedure - indledtes den 10. september 2008. Den formelle undersøgelsesprocedure blev efterfølgende udvidet ved beslutning af 12. november 2008.
(3)
De polske myndigheder fremsatte deres bemærkninger den 14. oktober og 22. december 2008. og fremsendte supplerende oplysninger den 7. april 2009. Kommissionen modtog ingen bemærkninger fra tredjepart.
(4)
Den 27. april 2009, den 14. oktober 2009 og den 12. februar 2010 afholdtes der møder med de polske myndigheder. Den 18. december 2009 anmodede Kommissionen om supplerende oplysninger. Derpå fulgte en e-mail-korrespondance mellem Kommissionen og de polske myndigheder, og de polske myndigheder fremsendte yderligere oplysninger pr. e-mail på følgende datoer: 20. oktober 2009, 23. november 2009, 15. december 2009, 13. januar 2010, 16. januar 2010, 9. februar 2010, 10. februar 2010, 26. februar 2010, 1. marts 2010, 3. marts 2010, 4. marts 2010, 19. marts 2010, 5. maj 2010, 12. maj 2010, 20. maj 2010, 28. maj 2010, 3. juni 2010, 4. juni 2010, 7. juni 2010, 8. juni 2010, 9. juni 2010, 17. juni 2010, 23. juni 2010, 24. juni 2010, 28. juni 2010, 7. juli 2010, 8. juli 2010, 9. juli 2010, 12. juli 2010 og 13. juli 2010.
II. BESKRIVELSE
II.1. Støttemodtagerne: PZL Hydral og PZL Wrocław
(5)
Virksomheden PZL Hydral blev i 1946 grundlagt som statsforetagende. I dag er PZL Hydral en stor virksomhed, der indtil 2008 havde specialiseret sig inden for produktionen af industrielle hydrauliske produkter til civile og militære anvendelser, industrielt design, fremstilling og teknisk vedligeholdelse af elektroniske, hydromekaniske brændstoftilførsels- og reguleringssystemer til alle typer flymotorer, hydrauliske kontrolsystemer til fly og krafthydraulik til helikoptere. Siden 2008 har PZL Hydral fungeret som moderselskab for koncernen, og virksomheden har ikke længere selv nogen industrielle aktiviteter.
(6)
I 2003 erhvervede statens udviklingsagentur for industrien (Agencja Rozwoju Przemysłu - i det følgende benævnt ARP) 80,94 % af aktierne i PZL Hydral (1 284 686 aktier) fra staten. Ved yderligere overførsler af aktier fra staten til ARP øgedes ARP's procentvise aktieandel i 2005 (499 103 aktier) til 87,39 %, i 2007 (64 374 aktier) til 90,54 % og den 12. januar 2010 (38 399 aktier) til 92,42 %. Alle disse transaktioner gennemførtes til den symbolske pris 1 PLN. Siden den 12. januar 2010 har ARP været i besiddelse af 18 886 562 aktier med en pålydende værdi på 18 865 620 PLN. De resterende aktier (7,58 %), der har en pålydende værdi på 1 547 210 PLN, ejes for tiden af de ansatte.
(7)
I 2007 kontrollerede PZL Hydral følgende datterselskaber: Zakład Odlewniczy »Hydral« Sp. z o.o., hvis vigtigste aktiviteter er produktion af støbejern, herunder mekanisk, termisk og plastisk bearbejdning; Zakład Cieplowniczy Term »Hydral« Sp. z o.o., der producerer og sælger varmeenergi; Przedsiebiorstwo Uslugowo Handlowe Zakład Produkcji Hydrauliki »Hydral« Sp. z o.o., der har aktiviteter inden for fremstilling af ventiler og hydrauliske fordelingsanlæg, forarbejdning af metaludstyr og reparation af hydrauliske maskiner og udstyr, samt PZL Wrocław Sp. z o.o. (i det følgende benævnt »PZL Wrocław«). Desuden kontrollerede PZL Hydral to andre selskaber, der nu er under likvidation. Ved udgangen af 2006 havde koncernen 795 ansatte.
(8)
PZL Wrocław blev grundlagt i 2004 som et datterselskab, der var fuldt ejet af PZL Hydral. Formålet med oprettelsen af PZL Wrocław var at danne et driftsselskab, der kunne overtage den operative del af PZL Hydral. Dette ville gøre det muligt for PZL Hydral at fungere som holdingselskab, som kunne forvalte omstruktureringen af PZL Hydral-koncernen.
(9)
En del af PZL Wrocławs aktiver blev overført fra PZL Hydral til PZL Wrocław, enten som in natura-bidrag til forhøjelse af PZL Wrocławs kapital eller ved salg til den bogførte værdi i 2004 i PZL Hydrals regnskaber, jf. tabel 1.
Tabel 1
Overførsel af aktiver in natura eller ved salg (i PLN)
Dato for overførsel
Type aktiv
Overførselsmetode (salg/in naturabidrag)
Aktivernes bogførte værdi
30.12.2004
anlægsaktiver - løsøre
in naturabidrag
3 917 321,0
30.12.2004
immaterielle aktiver
in naturabidrag
801 332,0
30.12.2004
varer under fremstilling
in naturabidrag
1 251 352,0
30.12.2004
materialer
in naturabidrag
251 719,0
30.11.2006
anlægsaktiver - løsøre
in naturabidrag
138 516,44
30.11.2006
materialer
in naturabidrag
679 915,73
30.11.2006
anlægsaktiver - løsøre
in naturabidrag
1 186 803,54
30.11.2006
immaterielle aktiver
in naturabidrag
290 268,95
20.6.2007
anlægsaktiver - løsøre
salg
1 250 000,0
30.12.2007
anlægsaktiver - løsøre
in naturabidrag
1 293 600,0
21./23.12.2008
varer under fremstilling
salg
5 230 644,91
27.3.2008
materialer
salg
2 985 631,15
10.3.2009
materialer
salg
304 294,33
(10)
De materielle anlægsaktiver, som PZL Wrocław modtog fra PZL Hydral, blev overført enten som in natura-bidrag til forøgelse af PZL Wrocławs kapital eller ved salg, jf. tabel 2. I begge tilfælde blev transaktionsværdien baseret på en vurdering foretaget af en uafhængig ekspert. På det tidspunkt, hvor disse anlægsaktiver blev overført, var de allerede behæftede med belåning af ejendommene til fordel for følgende offentlige kreditorer: Socialsikringsmyndigheden (Zakład Ubezpieczeń Społecznych), skattekontoret i Dolny Śląsk og Wrocław by (142,558 mio. PLN).
Tabel 2
Overførsel af fast ejendom (i PLN)
Dato for overførsel
Type aktiv
Overførselsmetode (salg/in naturabidrag)
Aktivernes bogførte værdi
30.12.2007
anlægsaktiver - fast ejendom
in naturabidrag
8 337 000,0
30.12.2007
anlægsaktiver - fast ejendom
salg
10 309 508,56
(11)
Den 31. december 2007 ydede PZL Hydral et kapitaltilskud til PZL Wrocław i form af et kontantbeløb på 918 900 PLN.
(12)
Overførslen af de resterende værdier fra PZL Hydral til PZL Wrocław mellem den 17. januar 2006 og den 27. april 2010 fandt sted som salg til den bogførte værdi ved adskillige overførsler af ejendomme under opførsel, som var fri for enhver form for kaution eller belåning.
(13)
Den samlede værdi af de aktiver, der overførtes fra PZL Hydral til PZL Wrocław mellem 2004 og 2010, beløb sig til 44 708 791,02 PLN.
(14)
I 2008 blev der fra PZL Hydral til PZL Wrocław overført 559 ansatte, og i 2009 blev der overført 37 ansatte.
(15)
PZL Wrocław producerer komponenter til fly og helikoptere (indtil udgangen af 2007 produceret af PZL Hydral), der anvendes af det polske militær, og leverer også tjenester inden for reparation, konservering og renovering af udstyr til det polske militær. Militært udstyr gennemgår en certificeringsproces, der er specifik for udstyret, i overensstemmelse med det polske militærs tekniske krav, idet udstyret på hvert enkelt produktionsstadie er dokumenteret særskilt, og produkterne (og den hertil knyttede vedligeholdelse) er under tilsyn fra en permanent militær repræsentant ved virksomheden.
(16)
PZL Wrocław opererer for tiden på grundlag af koncession nr. B-007/2007 udstedt af indenrigsministeriet den 17. januar 2007 til varetagelse af erhvervsvirksomhed inden for:
-
produktion og forhandling af anordninger til affyring af alarm-, signal- og gasammunition, jf. paragraf 8 i tillæg 1 til ministeriel bekendtgørelse af 3. december 2001 om våben- og ammunitionstyper samt »Liste over militært udstyr og politiudstyr og -teknologi, i forbindelse med produktionen og markedsføring af hvilket der kræves tilladelse« (3)
-
produktion og forhandling af udstyr beregnet til militær eller politimæssig anvendelse som defineret i positionen »WT V« og komponenter og elementer af produkter som defineret i positionerne »'WT II«, »WT III« og »WT XIV« (paragraf 1-4 og 7-10) i tillæg nr. 2 (»Liste over militært udstyr og politiudstyr og -teknologi, i forbindelse med produktionen og markedsføring af hvilket der kræves tilladelse«) til ovennævnte ministerielle bekendtgørelse
-
produktion og forhandling af udstyr til fremstilling militært udstyr og politiudstyr og markedsføring af teknologi til fremstilling produkter til dette formål som defineret i positionen »WT XIII« i bilag nr. 2 (»Liste over militært udstyr og politiudstyr og -teknologi, i forbindelse med produktion og markedsføring af hvilket der kræves tilladelse«) til ovennævnte ministerielle bekendtgørelse.
(17)
PZL Wrocław har følgende certifikater:
-
certifikat for overensstemmelse med kravene i normen ISO 9001:2000, tildelt af Bureau Veritas Certification
-
certifikat for overensstemmelse med kravene i normen AS9100-B, tildelt af Bureau Veritas Certification
-
certifikat til fremstilling af luftfartøjsudstyr, der overholder luftfartøjsvedtægterne, PART 21, tildelt af myndigheden for civil luftfart
-
certifikat til udførelse af teknisk vedligeholdelse af udstyr, der overholder luftfartsvedtægterne, PART 145, tildelt af myndigheden for civil luftfart
-
NADCAP-certifikat tildelt af Performance Review Institute til udvalgte specialprocesser: varmebehandling (HT), ikke-destruktiv prøvning (NDT), kemiske processer (CHP) og elektriske udladningsmaskiner (EDM).
(18)
De polske myndigheder meddelte Kommissionen, at PZL Hydrals produktionslinje (nu PZL Wrocławs) indgår som et vigtigt element i den økonomiske udviklingsplan, som Polen i 1995 bekendtgjorde vedrørende 1996-2000 og i 2000 vedrørende 2001-2006.
(19)
Desuden henvises der udtrykkeligt til PZL Hydral eller til omfanget af virksomhedens forretningsaktiviteter i mange gennemførelsesforanstaltninger og statslige retningslinjer for den økonomiske udviklingsplan:
-
retningslinjer fra ministeriet/det centrale planlægningskontor af 30. januar 1995 om den økonomiske udviklingsplan 1996-2000
-
økonomiministerens retningslinjer af juli 2000 om den centrale økonomiske udviklingsplan for 2001-2006
-
loven af 23. august 2001 om organisering af virksomheders varetagelse af opgaver inden for landets forsvar (4)
-
ministeriel bekendtgørelse af 24. juni 2003 om faciliteter af særlig betydning for statens sikkerhed og dens forsvar og beskyttelse heraf (5)
-
ministeriel bekendtgørelse af 20. august 2004 - liste over virksomheder af særlig økonomisk/forsvarsmæssig betydning (6)
-
ministeriel bekendtgørelse af 9. november 2007 - liste over virksomheder af særlig økonomisk/forsvarsmæssig betydning. (7)
(20)
Virksomheder, der er opført på lister af denne type, er især forpligtet til hvert år at fremlægge detaljerede oplysninger om deres forsvarsproduktionskapacitet (kvantitet, profil, værdi) med henblik på ministeriets varetagelse af forsvarsopgaver.
(21)
De polske myndigheder meddelte Kommissionen, at de pågældende koncessioner og certifikater (betragtning 16 og 17) muliggør levering af varer og tjenesteydelser af særlig kvalitet til bestemte kunder (virksomheder af særlig betydning for landets forsvar og forsvarsministeriet). PZL Wrocław (tidligere PZL Hydral) leverer ikke kun komponenter til hydrauliske systemer, brændstofsystemer og kontrolsystemer; deres reparationer af installerede komponenter har afgørende betydning for funktionsdygtigheden af de polske væbnede styrkers fly (W-3, Mi-2, M28 Bryza og PZL 130 Orlik). De polske myndigheder understregede også, at W-3 og Mi-2 er de vigtigste helikoptere, der anvendes af det polske militær.
(22)
De varer, der fremstilles af PZL Hydral til militær anvendelse, har hertil svarende NATO-koder i henhold til NATO's standardiseringsaftale; virksomheden selv har også en NATO-kode.
(23)
Som forklaret ovenfor i betragtning 9 ff. overførte PZL Hydral fra december 2004 aktiver til PZL Wrocław. Kun de aktiver, der blev overført den 30. december 2007 (fast ejendom) var behæftede med belåning til fordel for offentlige kreditorer.
(24)
De polske myndigheder anførte, at PZL Wrocław siden påbegyndelsen af driften har indfriet al sin gæld til det offentlige til tiden, herunder bidrag til sociale sikringsordninger og de ansattes skattebetalinger.
II.2 PZL Hydrals finansielle problemer
(25)
I 1998 begyndte PZL Hydral at få problemer med indfrielsen af sin gæld såvel til private som til det offentlige.
(26)
I slutningen af 1998 beløb PZL Hydrals private gæld til banker og leverandører sig til 90,4 mio. PLN. Størstedelen af dette beløb skyldtes til to banker: banken […] (8) og banken […].
(27)
PZL Hydrals gæld til banken […] beløb sig ved udgangen af 1998 til 54 mio. PLN, og i november 2006 - da der blev indgået forlig - til 86,4 mio. PLN; bankens betalingskrav blev endeligt indfriet i 2007. PZL Hydrals gæld til banken […] beløb sig ved udgangen af 1998 til 23 mio. PLN, og i oktober 2003 til 55,6 mio. PLN; bankens betalingskrav blev endeligt indfriet i 2004.
Tabel 3
PZL Hydrals samlede gæld til […] ( 1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
Hovedkrav
44 447
48 424
51 605
49 628
37 416
39 041
38 741
38 291
35 377
Renter
9 583
17 683
26 194
34 449
29 157
38 184
40 920
43 776
51 018
I alt
54 030
66 107
77 798
84 077
66 573
77 225
79 721
82 067
86 395
Tabel 4
PZL Hydrals samlede gæld til […] (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
Hovedkrav
18 571
21 986
21 959
21 127
20 741
19 825
4 000
0
0
Renter
4 572
5 983
10 842
16 759
23 975
35 773
0
0
0
I alt
23 143
27 969
32 801
37 886
44 716
55 598
4 000
0
0
(28)
Disse private banker var i besiddelse af sikkerhed med førsteprioritet (jf. den detaljerede beskrivelse i betragtning 32 og 34 nedenfor), og de kunne nemt have fuldbyrdet deres fordringer ved hjælp af bankfuldbyrdelseskrav. I henhold til bankloven af 1997 (9) kan banker udstede bankfuldbyrdelseskrav på grundlag af deres bogføring eller anden dokumentation vedrørende bankforretninger. Et bankfuldbyrdelseskrav kan danne grundlag for fuldbyrdelse, hvis det ved retsafgørelse erklæres for eksigibelt. Denne metode er langt hurtigere, end tilfældet er med andre kreditorer, som, før fuldbyrdelse kan finde sted, må indbringe sagen for den kompetente domstol med henblik på en afgørelse. På trods af dette har de private kreditorer endnu ikke taget skridt til tvangsfuldbyrdelse; de har med andre ord ikke indgivet konkursbegæring mod PZL Hydral og har heller ikke truffet andre foranstaltninger til tvangsfuldbyrdelse af deres krav vedrørende disse aktiver.
(29)
Da PZL Hydral i årene 1998-2006 fik problemer med at indfri sine lån, kunne bankerne i henhold til polsk civilret have beregnet lovbestemte renter til en ministerielt fastsat rate som vist i tabel 7. I stedet for systematisk at opkræve denne rente begrænsede bankerne sig til på visse tidspunkter at opkræve renter i henhold til de i tabel 5 og 6 viste rentesatser.
Tabel 5
Procentsatser anvendt af banken […] til beregning af renter (lån ydet i USD til LIBOR-sats)
År
1998
1999
2000
2001
2002
2003
2004
2005
2006
2007
%
8,53
8,71
9,87
8,50
8,50
8,50
8,50
8,50
8,50
8,50
Tabel 6
Procentsatser anvendt af […] til beregning af renter (lån ydet i USD til LIBOR-sats)
År
1998
1999
2000
2001
2002
2003
2004
2005
2006
2007
%
7,78
7,96
9,12
6,08
4,45
3,62
4,37
6,26
7,63
7,37
Tabel 7
Procentsats til beregning af lovbestemte renter
År
1998
1999
2000
2001
2002
2003
2004
2005
2006
2007
%
34
23
23
30
18
13
12
13
11,5
11,5
(30)
De polske myndigheder anfører, at disse banker mente at kunne få et større afkast ved at bidrage til PZL Hydrals omstruktureringsproces. De fulgte nøje forhandlingerne med den første virksomhed, der viste interesse for overtagelse af PZL Wrocław (virksomheden […], jf. betragtning 57 ff.). Bankerne overvågede regelmæssigt PZL Hydrals økonomiske situation på basis af virksomhedens regnskaber, ved besøg på stedet og ud fra markedsanalyser.
(31)
Banken […] indgik i april 2003 endeligt forlig med sine kreditorer om sine fordringer. Ved aftalen eftergav banken 51,6 mio. PLN og accepterede tilbagebetaling af kun 4 mio. PLN (7 %). De afskrivninger, der resulterede af dette forlig, blev indført i PZL Hydrals regnskaber for 2004.
(32)
Banken […] indvilligede i et sådant forlig på grundlag af sine egne økonomiske vurderinger, til trods for at den var i besiddelse af hypoteksikkerhed med førsteprioritet. Især sikrede banken sin kredit ved sikkerhed i fast ejendom for 13,7 mio. PLN, overtagelse af alle licensrettigheder og kommercielle rettigheder under licensaftalen med […] vedrørende produktion af klimaanlæg til en værdi af 1,2 mio. USD (ca. 3 968 000 PLN) (10), overførsel af maskiner og udstyr leveret af […] under licensaftalen til en værdi af 2,4 mio. USD (ca. 7 938 000 PLN) og overtagelse af fordringer fra salget af klimaanlæg til en værdi af mindst 8 mio. USD årligt (ca. 26,5 mio. EUR) (11).
(33)
I november 2006 indgik banken […] forlig i form af en aftale om eftergivelse af 86,4 mio. PLN og betaling af kun 11,5 mio. PLN. I sidste instans indfriede PZL Hydral kun 13 % af sine forpligtelser. Den resterende del, 74,9 mio. PLN, blev eftergivet.
(34)
Banken […] accepterede dette lave beløb, selv om den havde førsteprioritet på sin sikkerhed i de mest betydningsfulde ejendomme, som størstedelen af produktionen var afhængig af, og hvor virksomhedens administration var lokaliseret. Denne sikkerhed bestod især af førsteprioritets hypoteksikkerhed i to ejendomme til en samlet værdi af 19,75 mio. PLN, et førstepant i en teknologilinje til produktion af kompressorer til en værdi af 20 mio. PLN, en førsteprioritets overdragelse af fordringerne i forbindelse med en aftale om salg af kompressorer til en værdi af 20 mio. PLN, et registreret førstepant i maskiner og udstyr til en samlet værdi af 2,8 mio. PLN og en førsteprioritets aftale om overdragelse af løsøre til en værdi af henholdsvis 2,65 mio. PLN, 2,4 mio. PLN, 0,56 mio. PLN og 1,1 mio. PLN. Desuden ville karakteren af sikkerhedsstillelsen gøre det muligt for enhver potentiel køber at forsætte produktionen efter købet; det ville også være muligt at transportere maskinerne, enten hele eller som undersystemer uden at skulle skille dem ad, hvis en potentiel køber besluttede sig til at overtage dem.
(35)
Efter aftalerne med bankerne blev sikkerhederne i fast ejendom frigivet. Dette resulterede i en bedre status for de offentlige myndigheder med hensyn til denne sikkerhed, idet de således fik højere sikkerhedsprioritet i tingbogens prioritetsorden (12).
(36)
I 1998 beløb virksomhedens gæld til det offentlige baseret på offentligretlige krav (f.eks. krav fra socialsikringsmyndigheden, skattekontoret i Dolny Śląsk, skattekontoret i Wrocław-Psie Pole, voivodskabet Dolny Śląsk, Wrocław by, den statslige fond til rehabilitering af funktionshæmmede) sig til 29. mio. PLN. Desuden havde finansministeriet civilretlige fordringer på virksomheden for 9,4 mio. PLN. Udviklingen i disse forpligtelser over for individuelle offentlige kreditorer fremgår af tabel 8, 9, 10, 11, 12, 13 og 14.
Tabel 8
PZL Hydrals gæld til socialsikringsmyndigheden (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
31.12.2007
Hovedkrav
20 028
27 477
35 107
42 963
47 695
55 935
62 395
69 296
74 187
74 903
Renter
9 219
20 000
32 651
46 100
60 810
68 421
76 653
84 040
88 835
102 223
I alt
29 247
47 477
67 758
89 063
108 505
124 356
139 048
153 336
163 022
177 126
Tabel 9
PZL Hydrals gæld til skattekontoret i Dolny Śląsk (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
31.12.2007
Hovedkrav
1 700
2 700
3 656
4 750
6 198
10 928
12 471
18 655
20 769
38 946
Renter
750
1 100
1 500
1 950
2 900
3 200
3 800
5 347
8 450
10 553
I alt
2 450
3 800
5 156
6 700
9 098
14 128
16 271
24 002
29 219
49 499
Tabel 10
PZL Hydrals gæld til skattekontoret i Wrocław-Psie Pole (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
31.12.2007
Hovedkrav
0
0
0
0
0
0
0
0
0
0
Renter (13)
0
0
0
0
0
0
532
532
532
532
I alt
0
0
0
0
0
0
532
532
532
532
Tabel 11
PZL Hydrals gæld til skattekontoret i Wrocław by (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
31.12.2007
Hovedkrav
1 682
3 058
4 510
5 972
7 556
9 404
11 299
13 180
14 465
16 389
Renter
1 800
2 200
3 500
5 500
7 100
7 950
8 500
9 065
9 951
10 698
I alt
3 482
5 258
8 010
11 472
14 656
17 354
19 799
22 245
24 416
27 087
Tabel 12
PZL Hydrals gæld til voivodskabet Dolny Śląsk (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
31.12.2007
Hovedkrav
0
15
37
57
76
90
90
90
567
935
Renter
0
2
8
14
21
29
35
40
75
136
I alt
0
17
45
71
97
119
125
130
642
1 071
Tabel 13
PZL Hydrals gæld til den statslige fond til rehabilitering af funktionshæmmede (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
31.12.2007
Hovedkrav
2 446
2 937
3 457
3 394
4 313
4 771
4 927
5 510
5 577
5 639
Renter
3 550
3 900
4 100
4 308
4 807
5 080
5 518
6 040
6 898
7 245
I alt
5 996
6 837
7 557
7 702
9 120
9 851
10 445
11 550
12 476
12 884
Tabel 14
PZL Hydrals gæld til finansministeriet (1000 PLN)
31.12.1998
31.12.1999
31.12.2000
31.12.2001
31.12.2002
31.12.2003
31.12.2004
31.12.2005
31.12.2006
31.12.2007
Hovedkrav
8 018,8
14 395,5
64 717,1
64 717,1
19 687,7
19 646,5
19 422,5
18 773,1
18 260,3
18 260,3
Renter
1 372,9
2 639,2
9 627,6
28 741,3
0
0
0
0
193,7
1 117,1
I alt
9 391,7
17 034,7
74 344,7
93 458,4
19 687,7
19 646,5
19 422,5
18 773,1
18 454,0
19 377,4
(37)
De offentlige kreditorer beregnede morarenter som vist i tabel 15. Det er vigtigt at bemærke, at tabel 8-14 omfatter delvise indfrielser, og at tabellerne viser niveauet ved årets udgang; derfor er udestående renter for et bestemt år ikke direkte relateret til hovedkravet, idet dette kan ændre sig.
Tabel 15
Renter af skatterestancer (14)
År
1998
1999
2000
2001
2002
2003
2004
2005
2006
2007
2008
2009
2010
%
50
35
44
40
23
15
15
14
11
12
14
11
10
(38)
Foruden at beregne renter af skatterestancer sikrede socialsikringsmyndigheden, skattekontoret i Dolnośląsk, skattekontoret i Wrocław-Psie Pole, Wrocław by og voivodskabet Dolnośląsk deres krav over for PZL Hydral ved registrering af hypotekpant i virksomhedens ejendomme. Tabel 16, 17, 18, 19 og 20 viser ændringerne i de hypotekpanter i PZL's aktiver, som disse offentlige kreditorer besidder.
Tabel 16
Socialsikringsmyndighedens sikkerhed i PZL Hydrals aktiver
År
Beløb
Bemærkninger
1
1998
21 996 411,92 PLN
hypotekpant i alt
2
1999
21 996 411,92 PLN
hypotekpant i alt
3
2000
21 996 411,92 PLN
hypotekpant i alt
4
2001
28 660 990,95 PLN
hypotekpant i alt
tilføjet hypotekpant på 6 664 579,03 PLN
5
2002
29 602 956,07 PLN
hypotekpant i alt
tilføjet hypotekpant på 941 965,12 PLN
6
2003
37 315 430,58 PLN
hypotekpant i alt
tilføjet hypotekpant på 7 712 474,51 PLN
7
2004
68 984 278,13 PLN
hypotekpant i alt
tilføjet hypotekpant på 31 668 847,55 PLN
8
2005
82 625 551,83 PLN
hypotekpant i alt
tilføjet hypotekpant på 1 364 127,70 PLN
9
2006
91 511 663,94 PLN
hypotekpant i alt
tilføjet hypotekpant på 8 886 112,11 PLN
10
2007
96 153 021,00 PLN
hypotekpant i alt
tilføjet hypotekpant på 4 641 357,06 PLN
Tabel 17
Sikkerhed hos skattekontoret i Dolnośląsk i PZL Hydrals aktiver
År
Beløb
Bemærkninger
1
1998
-
-
2
1999
-
-
3
2000
-
-
4
2001
-
-
5
2002
-
-
6
2003
-
-
7
2004
-
-
8
2005
5 692 649,25 PLN
hypotekpant i alt
9
2006
5 692 649,25 PLN
hypotekpant i alt
10
2007
5 692 649,25 PLN
hypotekpant i alt
Tabel 18
Sikkerhed hos skattekontoret i Wrocław-Psie Pole i PZL Hydrals aktiver
År
Beløb
Bemærkninger
1
1998
-
-
2
1999
-
-
3
2000
112 759,61 PLN
hypotekpant i alt
4
2001
212 138,61 PLN
hypotekpant i alt
tilføjet hypotekpant på 99 379,00 PLN
5
2002
212 138,61 PLN
hypotekpant i alt
6
2003
212 138,61 PLN
hypotekpant i alt
7
2004
212 138,61 PLN
hypotekpant i alt
8
2005
212 138,61 PLN
hypotekpant i alt
9
2006
212 138,61 PLN
hypotekpant i alt
10
2007
212 138,61 PLN
hypotekpant i alt
Tabel 19
Sikkerhed hos Wrocław by i PZL Hydrals aktiver
År
Beløb
Bemærkninger
1
1998
710 074,30 PLN
hypotekpant i alt
2
1999
710 074,30 PLN
hypotekpant i alt
3
2000
710 074,30 PLN
hypotekpant i alt
4
2001
945 962,80 PLN
hypotekpant i alt
tilføjet hypotekpant på 235 888,50 PLN
5
2002
2 119 622,40 PLN
hypotekpant i alt
tilføjet hypotekpant på 1 173 659,60 PLN
6
2003
2 119 622,40 PLN
hypotekpant i alt
7
2004
11 217 294,85 PLN
hypotekpant i alt
tilføjet hypotekpant på 9 097 672,45 PLN
8
2005
11 217 294,85 PLN
hypotekpant i alt
9
2006
12 589 452,85 PLN
hypotekpant i alt
tilføjet hypotekpant på 3 538 324,00 PLN
10
2007
15 379 758,25 PLN
hypotekpant i alt
tilføjet hypotekpant på 2 790 305,40 PLN
Tabel 20
Sikkerhed hos voivodskabet Dolnośląsk i PZL Hydrals aktiver
År
Beløb
Bemærkninger
1
1998
-
-
2
1999
-
-
3
2000
-
-
4
2001
-
-
5
2002
634 594,10 PLN
hypotekpant i alt
6
2003
634 594,10 PLN
hypotekpant i alt
7
2004
634 594,10 PLN
hypotekpant i alt
8
2005
634 594,10 PLN
hypotekpant i alt
9
2006
634 594,10 PLN
hypotekpant i alt
10
2007
634 594,10 PLN
hypotekpant i alt
(39)
De polske myndigheder bemærkede også, at de offentlige kreditorer havde taget hensyn til den betragtelige stigning i ejendomspriserne i Wrocław fra 2003 til 2008. Den generelle stigning i ejendomspriserne var på 100 %, og værdien af PZL Hydrals ejendomme steg med 300 %. De offentlige kreditorer, der havde hypotekpant i PZL Hydrals aktiver, kunne derfor notere en reel stigning i værdien af deres panter.
(40)
De polske myndigheder meddelte Kommissionen, at den statslige fond til rehabilitering af funktionshæmmede og finansministeriet ikke havde (hypotek-) pant i PZL Hydrals aktiver. Finansministeriet tvangsfuldbyrdede imidlertid en del af sine krav ved en aftale indgået med PZL Hydral den 20. maj 2002, i henhold til hvilken PZL Hydral skulle have indfriet en del af sin gæld ved udgangen af 2002, jf. tabel 14.
(41)
De polske myndigheder har anført, at de offentlige kreditorer i modsætning til private kreditorer gennemførte tvangsfuldbyrdelse ved fogedforretning. Mellem 1998 og 2007 indgav socialsikringsmyndigheden fuldbyrdelseskrav for 119,95 mio. PLN, skattekontoret i Dolnośląsk indgav fuldbyrdelseskrav for 43,8 mio. PLN, og den statslige fond til rehabilitering af funktionshæmmede indgav fuldbyrdelseskrav for 2,1 mio. PLN, men de beløb, der indkom som følge af tvangsfuldbyrdelsen nåede ikke de i fuldbyrdelseskravene angivne niveauer. De polske myndigheder understregede, at alternative muligheder, såsom overtagelse af aktiver, ikke af fogeden var blevet anerkendt som velbegrundede og ikke var økonomisk velfunderede. Andre offentlige kreditorer gennemførte ikke tvangsfuldbyrdelse, men observerede privatiserings- og omstruktureringsprocessen i håbet om, at den ville være mere gunstig for kreditorerne end direkte tvangsfuldbyrdelse af deres krav.
Tabel 21
Oversigt over offentlige kreditorers tvangsfuldbyrdelse over for PZL Hydral (1997-2009)
År
Indfriet gæld til det offentlige
1
1998
206 349,90 PLN
2
1999
0,00 PLN
3
2000
674 100,75 PLN
4
2001
4 922 525,14 PLN
5
2002
3 209 042,05 PLN
6
2003
223 928,70 PLN
7
2004
1 960 765,69 PLN
8
2005
3 641 223,35 PLN
9
2006
4 472 476,92 PLN
10
2007
9 455 133,89 PLN
11
2008
54 590 790,45 PLN
12
2009
4 500 000
I alt
87 846 336,84 PLN
(42)
I perioden 1998-2009 blev der indfriet gæld til det offentlige til en værdi af 87,846 mio. PLN (26 %).
(43)
Desuden er PZL Hydrals indfrielse af gæld til det offentlige steget betragteligt siden 2003.
II.3 PZL Hydral som kriseramt virksomhed
(44)
Tabel 22 indeholder de finansielle oplysninger for PZL Hydral i 1998-2009.
Tabel 22
Udvalgte oplysninger fra PZL Hydrals regnskaber (1000 PLN)
1998
1999
2000
2001
2002
2003
2004
2005
2006
2007
2008
2009
Indtægt fra nettosalg
44 088
46 403
45 691
37 933
35 500
37 111
34 651
47 560
48 618
55 741
32 757
11 870
Fortjeneste/ tab på salg
(10 839)
(1 546)
2 004
(8 772)
(10 005)
(9 420)
(6 857)
972
49
3 641
(6 454)
(165 020)
Nettofortjeneste (-tab) (15)
(13 661)
(13 354)
217
18,473
49,346
(177 982)
(48 151)
(14 927)
(1 076)
61 578
23 902
46
Aktiver i alt
203 936
212 834
228 344
250 115
192 013
113 255
86 966
92 011
76 986
111 051
35 661
30 617
(Negativ) egenkapital
9 707
3 078
268
18 440
15 074
(166 664)
(214 815)
(229 743)
(250 500)
(188 922)
(165 020)
(164 974)
Langfristede forpligtelser og reserver
194 231
209 756
228 075
231 675
176 939
279 920
301 781
321 753
327 486
299 973
200 681
195 592
(45)
Fra 1998 til 2002 havde PZL Hydral en positiv egenkapital. Fra 2003 var virksomhedens egenkapital negativ, og virksomheden måtte frem til 2007 systematisk notere nettotab. Fra 2007 til 2009 kørte PZL Hydral med fortjeneste. Værdien af PZL Hydrals aktiver faldt fra 203,936 mio. PLN i 1998 til 76,986 mio. PLN i 2006. Virksomhedens langsigtede forpligtelser voksede støt fra 1998 til 2001 og fra 2003 til 2006, hvor de nåede op på 327,486 mio. PLN.
(46)
Som forklaret ovenfor kom PZL Hydrals indtægter fra 2008 hovedsagelig fra salg af tjenester og varer produceret i de foregående og - mindre omfang - fra datterselskaber.
II.4 PZL Wrocław som kriseramt virksomhed
(47)
PZL Wrocławs finansielle situation er kendetegnet ved, at virksomheden hverken i 2007, 2008 eller 2009 tabte mere end 50 % af sin kapital, og at den ikke opfyldte lovens krav med hensyn til fælles konkursbegæring. PZL Wrocławs omsætning beløb sig i 2006 til 5,3 mio. PLN, i 2007 til 23 mio. PLN og i 2008 til 60 mio. PLN. Virksomhedens nettotab var i 2006 på 1 mio. PLN, mens dens nettofortjeneste, der i 2007 var på 0,04 mio. PLN, steg drastisk i 2008 til 8,7 mio. PLN.
(48)
Det fremgår af PZL Wrocławs regnskaber, at værdien af anlægsaktiverne steg fra 4,8 mio. PLN i 2006 til 25,7 mio. PLN i 2007, 27 mio. PLN i 2008 og 29 mio. PLN i 2009. I henhold til den polske budgetlov tildeles bevillingerne til militære indkøb hvert år af forsvarsministeren. I 2008 indgik PZL Wrocław kontrakter for og solgte militært udstyr (f.eks. hydrauliske systemer, pneumatiske komponenter til brændstofskontrolsystemer) til en værdi af […] og leverede vedligeholdelsestjenester til forsvarsministeriet til en værdi af […], dvs. i alt […].
(49)
De polske myndigheder anfører også, at det marked, PZL Wrocław opererede på, dvs. markedet for luftfartøjs- og forsvarsudstyr, ikke udviste vigende tendenser.
(50)
I 2009 fik PZL Wrocław imidlertid finansielle problemer som følge af et voldsomt fald i ordrerne fra forsvarsministeriet, som skyldtes den økonomiske krise. I 2009 faldt værdien af bestilt og solgt militært udstyr (f.eks. hydrauliske systemer, pneumatiske komponenter til brændstofskontrolsystemer) til […], og værdien af leverede vedligeholdelsestjenester faldt til […]. Derfor faldt salget af militært udstyr i forhold til 2008 med […] %. Således kunne PZL Wrocław i 2009 notere et nettotab på 8,3 mio. PLN. Virksomhedens omsætning steg fra 60 mio. PLN i 2008 til 41 mio. PLN i 2009.
(51)
Virksomhedens forpligtelser steg samlet fra 31 mio. PLN i 2008 til 35 mio. PLN i 2009. I 2006 androg forpligtelserne 7 mio. PLN og i 2007 18, 4 mio. PLN.
(52)
De polske myndigheder oplyste Kommissionen om, at PZL Wrocław i henhold til polsk lovgivning (16) endnu ikke opfyldte kriterierne for adgang til konkursbegæring. Hvis Hydral-koncernens igangværende omstruktureringsproces på basis af antagelserne i omstruktureringsplanen vedrørende offentligretlige forpligtelser og den indgåede rammeaftale med investoren ikke lykkes, vil PZL Wrocław være nødsaget til at indgive konkursbehandling.
II.5 Omstruktureringsplanen og privatiseringsprocessen
(53)
Omstruktureringsplanen for PZL Hydral og PZL Wrocław (i det følgende benævnt »planen«) skal betragtes i sammenhæng med de polske myndigheders forsøg på at privatisere de rentable dele af virksomheden, især inden for luftfartøjer og forsvar.
(54)
I 1998 udarbejdede et privat konsulentfirma, Business Management Finance S.A, en omstruktureringsstrategi for PZL Hydral. Strategien omfattede en beskrivelse af PZL Hydrals nuværende finansielle situation og en analyse af omkostninger og omstruktureringsaktiviteter. I planen påpeges det, at det vil være rationelt at isolere nogen af PZL Hydrals aktiver og sælge dem til en privat investor med henblik på omstrukturering af PZL Hydrals forpligtelser.
(55)
PZL Hydrals aktionærer og - efter denne virksomheds oprettelse i 2004 - PZL Wrocławs aktionærer overvejede regelmæssigt en privatisering af koncernen eller dele heraf (PZL Wrocław) og forhandlede vilkårene for transaktionen med de interesserede parter.
(56)
De polske myndigheder indledte derfor forhandlinger med potentielle investorer, som blev nøje overvåget af de private kreditorer (kun i forbindelse med det første privatiseringsforsøg med […]) og de offentligretlige kreditorer. Der førtes forhandlinger med følgende virksomheder: […] (2002-2006), […] (2007-2008), […] (2008) og fra 2009 med den nuværende investor - […] (i det følgende benævnt […] eller »investoren«).
(57)
I 2002 indledtes der som følge af et industrielt samarbejde forhandlinger om salg af PZL Hydral med […], en global producent af flykomponenter med en årlig omsætning i 2009 på […]. Den 25. november 2002 indgik […] og PZL Hydral en aftale om fortrolighed. Den 22. april 2003 sendte selskabet […] en hensigtserklæring til PZL Hydral, hvori det tilkendegav sin interesse i eventuelt at købe PZL Hydrals aktier og i gennemførelse af en due diligence-undersøgelse. Due diligence-undersøgelsen gennemførtes i maj 2003. I april 2005 udvidede […] omfanget af due diligence-undersøgelsen med henblik på et muligt køb af PZL Wrocław, som var blevet oprettet i 2004. I juni 2005 blev dokumentationen videresendt til virksomheden […]. I det andet halvår af 2005 og det første halvår af 2006 blev der arrangeret en række møder med repræsentanter fra […]. Imidlertid har […] ikke siden november 2006 taget skridt til fuldendelse af transaktionen.
(58)
De polske myndigheder mener, at […] har trukket sig tilbage fra forhandlingerne, fordi der ikke er fundet nogen løsning på spørgsmålet om PZL Wrocławs gæld.
(59)
De offentlige og de private kreditorer blev løbende holdt orienteret om status for forhandlingerne (undertiden hver uge), mens disse stod på.
(60)
De polske myndigheder besluttede sig til at forfølge en ny privatiseringsstrategi, der var rettet imod at gøre PZL Wrocław til en rentabel virksomhed, der kunne sælges, og efterfølgende likvidere PZL Hydral ved udnyttelse af indtægterne fra salget af PZL Wrocław og dets datterselskaber og aktiver. Denne strategi, der var resultatet af aftaler mellem ARP, PZL Hydral og PZL Hydrals offentlige kreditorer, blev i fjerde kvartal af 2007 formaliseret som omstruktureringsplanen 2007-2010 (i det følgende benævnt »planen«).
(61)
Ifølge planen skulle de offentligretlige kreditorer betales med indtægterne fra salget af PZL Hydrals aktiver på følgende måde: Zakład Ciepłowniczy »Term-Hydral« Sp. z o.o. - 1 mio. PLN, Zakład Produkcji Hydrauliki »Hydral« sp. z o.o. - 3 mio. PLN. Salget af PZL Wrocław skulle indbringe 65,9 mio. PLN (herunder salget af støberiet). Salget af andre finansielle aktiver forventedes at indbringe 0,5 mio. PLN, ligesom salget af en ejendom ved navn BBCenter skulle indbringe 47,5 mio. PLN, en parkeringspark 2 mio. PLN og et kraftværk (GSZ) 0,9 mio. PLN. Planen hvilede derfor på den antagelse, at salget af aktiver samlet ville give indtægter på mindst 120,8 mio. PLN.
(62)
I henhold til planen skulle der også foretages en kapitaltilførsel på 36 mio. PLN til anvendelse som forskud på betalingen på 156,8 mio. PLN til de offentlige kreditorer. I planen forventedes det også, at ARP ville kunne bevilge en yderligere kapitaltilførsel på 77,4 mio. PLN til indfrielse af forpligtelserne over for ZUS i 1996-1998.
(63)
I mellemtiden fik PZL Wrocław i januar 2007 militære certifikater og koncessioner til handel med våben (jf. betragtning 16). I løbet af 2007 erhvervede virksomheden yderligere aktiver, maskiner, udstyr og knowhow. Disse erhvervelser blev finansieret ved et lån på 12,5 mio. PLN ydet af ARP til PZL Wrocław den 24. maj 2007 (i det følgende benævnt »2007-lånet«), og ved in natura-bidrag til PZL Wrocławs kapital fra moderselskabet PZL Hydral i form af overførsel af aktiver i december 2007.
(64)
De polske myndigheder understregede også, at 2007-lånet var ydet med henblik på, at ARP kunne opnå en andel på ca. […] % i PZL Wrocław (på basis af en konvertering af fordringer til andele i egenkapitalen), og at ARP ville kunne realisere et passende afkast på den investerede kapital ved salg af sine aktier i PZL Wrocław, mens PZL Hydral skulle bruge sin aktieandel til at imødekomme de offentligretlige kreditorer med.
(65)
2007-lånet blev ydet til variabel WIBOR-rente (3M) + 200 basispoint, hvilket på dette tidspunkt svarede til 6,45 % indledningsvis og indtil 2007, baseret på den antagelse, at denne periode ville blive forlænget, indtil konverteringen af fordringer til andele i egenkapitalen rent faktisk havde fundet sted før salget af PZL Wrocław. Der blev stillet sikkerhed for lånet på følgende måder:
-
indskrivning af et registreret pant (17) i panteregistret på 5,5 mio. PLN i PZL Wrocławs anlægsaktiver (maskiner)
-
udtagning af et ordinært pant (18) på 66 850 aktier i PZL Wrocław udgørende 100 % af virksomhedens værdi på tidspunktet for transaktionen i maj 2007 og […] % ved udgangen af 2007.
(66)
De polske myndigheder meddelte Kommissionen, at der på anmodning fra ARP i marts 2007 var blevet foretaget en vurdering af PZL Wrocław gennemført af konsulentfirmaet Realizacja Inwestycji Techniczno-Ekonomicznych, der fungerede som uafhængig ekspert. Der blev anvendt tre vurderingsmetoder: virksomhedens indtægter baseret på diskonteret nettofortjeneste (metode 1), virksomhedens indtægter baseret på diskonteret nettofortjeneste plus afskrivninger (metode 2) og tilbagediskonteret fremtidig likviditet (metode 3) (19), herunder en følsomhedsanalyse (scenarier: moderate, optimistiske og pessimistiske).
(67)
Ved anvendelse af disse tre metoder blev værdien af PZL Wrocław anslået til:
Metode 1:
a)
ud fra et moderat scenarie anslås virksomhedens værdi til […]
b)
ud fra et optimistisk scenarie anslås virksomhedens værdi til […]
c)
ud fra et pessimistisk scenarie anslås virksomhedens værdi til […].
Metode 2:
a)
ud fra et moderat scenarie anslås virksomhedens værdi til […]
b)
ud fra et optimistisk scenarie anslås virksomhedens værdi til […]
c)
ud fra et pessimistisk scenarie anslås virksomhedens værdi til […].
Metode 3:
a)
ud fra et moderat scenarie anslås virksomhedens værdi til […]
b)
ud fra et optimistisk scenarie anslås virksomhedens værdi til […]
c)
ud fra et pessimistisk scenarie anslås virksomhedens værdi til […].
(68)
Følgende tre elementer indgik i vurderingen af PZL Wrocław:
-
virksomhedens finansielle prognoser, inkl. likviditet, nettofortjeneste og afskrivninger for 2007-2011, samt en følsomhedsanalyse (med moderate, optimistiske og pessimistiske scenarier), jf. tabel 23 nedenfor
-
en kalkulationsrentesats - baseret på de vejede gennemsnitlige kapitalomkostninger (WACC) - på 10,25 %
-
den antagelse, at likviditeten stabiliseres efter perioden 2007-2011.
Tabel 23
Scenarier anvendt i 2007-undersøgelsen (1000 PLN)
År
2007
2008
2009
2010
2011
Moderat scenarie
Likviditet
[…]
[…]
[…]
[…]
[…]
Nettofortjeneste
[…]
[…]
[…]
[…]
[…]
Afskrivninger
[…]
[…]
[…]
[…]
[…]
Nettofortjeneste + afskrivninger
[…]
[…]
[…]
[…]
[…]
Optimistisk scenarie
Likviditet
[…]
[…]
[…]
[…]
[…]
Nettofortjeneste
[…]
[…]
[…]
[…]
[…]
Afskrivninger
[…]
[…]
[…]
[…]
[…]
Nettofortjeneste + afskrivninger
[…]
[…]
[…]
[…]
[…]
Pessimistisk scenarie
Likviditet
[…]
[…]
[…]
[…]
[…]
Nettofortjeneste
[…]
[…]
[…]
[…]
[…]
Afskrivninger
[…]
[…]
[…]
[…]
[…]
Nettofortjeneste + afskrivninger
[…]
[…]
[…]
[…]
[…]
(69)
Kalkulationsrentesatsen er for alle tre metoder baseret på de vejede gennemsnitlige kapitalomkostninger, dvs. 10,25 % (20). Virksomhedens finansielle prognoser, inkl. likviditet, nettofortjeneste og afskrivninger for 2007-2011, samt en følsomhedsanalyse (med moderate, optimistiske og pessimistiske scenarier) for 2007-2011 er baseret på oplysninger om PZL Wrocław. I henhold til undersøgelsen er disse data i vidt omfang baseret på prognoser vedrørende ordrer fra forsvarsministeriet.
(70)
På basis af denne vurdering anvendte de polske myndigheder ved bestemmelsen af værdien af virksomhedens aktier den metode, der er beskrevet for det pessimistiske scenarie, idet den gav den laveste værdi. På dette grundlag blev det antaget, at markedsværdien af sikkerhedsstillelsen i form af ordinært pant i PZL Wrocławs aktier beløb sig til mindst 20,3 mio. PLN (21). De polske myndigheder finder derfor, at værdien af sikkerhedsstillelsen sammen med pantet i maskiner, som på dette tidspunkt havde en værdi af 5,5 mio. PLN, på dette tidspunkt oversteg værdien af lånet.
(71)
På basis af ovennævnte ekspertvurdering fandt ARP i 2007, at det ville være rimeligt at anvende en værdi for PZL Wrocław ved udgangen af 2007 på […] og at anvende det moderate scenarie. ARP fandt også, at det burde realisere afkastet på sin investering. Det direkte afkast, ARP kunne opnå, hvis det gennemførte en konvertering af sine fordringer til andele i egenkapitalen før salget og besad […] % af aktierne (hvilken er en tilnærmet procentsats, der blev anvendt som ARP's arbejdshypotese), ville mindst være 48,5 mio. PLN.
(72)
De polske myndigheder slog derfor fast, at ARP i forbindelse med 2007-lånet fungerede som investor i sammenhæng med salget af PZL Wrocław. De polske myndigheder understregede også, at 2007-lånet derfor ikke var blevet ydet til PZL Hydral, således som det hævdedes i afgørelsen om indledning af proceduren.
(73)
På basis af den nye privatiseringsstrategi og omstruktureringsplanen 2007-2010 indtrådte […], en […] førende global leverandør af systemer og tjenester til luftfartøjs-, rum- og forsvarssektoren med indtægter på […] i 2009 i forhandlingerne om salget af PZL Wrocław i første kvartal af 2007 og udførte i juli/august 2007 og februar 2008 en due diligence-undersøgelse. Disse forhandlinger var resultatet af et eksisterende industrielt samarbejde.
(74)
Den 31. januar 2008 afgav […] et tilbud på PZL Wrocławs aktier, som det for første gang forhøjede den 14. februar 2008. Den 17-18. marts 2008 afholdt repræsentanter fra […] et møde med ARP. Den 2. april 2008 forhøjede […] for anden gang sit tilbud. Den pris, der blev tilbudt for aktierne den 2. april 2008, var […] (hvilket svarede til værdien af PZL Wrocław den 31. december 2007), med ændringer af nuværende aktiver beregnet i henhold til en særlig formel. De polske myndigheder meddelte Kommissionen, at anvendelsen af formlen med hensyn til stigningen i indtægter ville resultere i en prisstigning på […].
(75)
Dette tilbud var i overensstemmelse med den uafhængige ekspertvurdering udført for ARP. Ifølge denne vurdering, der var udført af Doradztwo Ekonomiczne Dariusz Zarzecki, beløb værdien af PZL Wrocław sig i marts 2008 til […] på basis af den metode, der anvender vurdering af nettoaktiverne (i det følgende benævnt »NAV-metoden«). Denne metode, hvor vurderingen er orienteret mod aktiverne, inddrager værdien af aktiver på såvel kredit- som debetsiden, hvad enten disse indgår i balancen eller ikke. Imidlertid blev værdien af PZL Hydral på basis af den metode, anvender tilbagediskonteret fremtidig likviditet (i det følgende benævnt »DCF-metoden«), anslået til […]. Ved denne metode inddrages fremtidig indtjening fra såvel materielle som immaterielle aktiver i PZL Wrocławs besiddelse. Vurderingen omfatter ingen følsomhedsanalyse (dvs. at der ikke er taget stilling til forskellige scenarier).
(76)
Efter DCF-metoden baseres prognoser for fremtidig likviditet fra 2008 og frem på PZL Wrocławs finansielle plan for 2007-2013, hvori det antages, at inflationsraten vil være den samme som den, der forventedes af den polske nationalbank i februar 2008 for den pågældende periode. Kapitalomkostningerne anslås til 16,65 %, herunder risikofri rate (4,70 %), tillæg for markedsrisiko (7,17 %), tillæg for sektorrisiko (1,78 %) og tillæg for markedsstørrelse (3 %), hvilket gør det muligt at tage hensyn til PZL Wrocławs størrelse i sammenligning med konkurrenternes (f.eks. […] eller […]). Fra 2014 vurderer undersøgelsen, at likviditeten vil stige med 3 % pr. år (på basis af 2 % inflation).
Tabel 24
PZL Wrocławs skønnede fremtidige likviditet (1000 PLN)
År
2008
2009
2010
2011
2012
2013
Egenkapitalomkostninger (i %)
16,65
16,65
16,65
16,65
16,65
16,65
Skønnet fremtidig likviditet
[…]
[…]
[…]
[…]
[…]
[…]
Skønnet tilbagediskonteret fremtidig likviditet
[…]
[…]
[…]
[…]
[…]
[…]
(77)
Metoden, der anvender justering af værdien af nettoaktiver, er baseret på vurdering af en virksomhed »i kontinuerlig drift« ved justering af værdien af alle aktiver og passiver til den reelle markedsværdi (22). Justeringen af forpligtelser med en regnskabsmæssig værdi på 18,35 mio. PLN til en nettoaktivværdi på […] blev gennemført ved en planlagt konvertering af kreditorernes fordringer i 2007 til andele i egenkapitalen. Ved sidstnævnte justering blev aktiver uden for balancen taget i betragtning.
Tabel 25
PZL Wrocław - metoden med justering af værdien af nettoaktiverne (1000 PLN) (23)
Bogført værdi
Nettoaktivværdi
Anlægsaktiver
25 710
[…]
Nuværende aktiver
9 945
[…]
Forpligtelser
18 350
[…]
Aktiver uden for balancen
0
[…]
I alt
17 305
[…]
(78)
Den justerede nettoværdi for anlægsaktiverne er […], mens deres bogførte værdi beløber sig til 25,710 mio. PLN. Justeringen gennemføres hovedsageligt ved beregning af den reelle markedsværdi for alle aktiver på grundlag af en vurdering udarbejdet den 29. marts 2007 af den uafhængige ekspert Realizacja Inwestycji Techniczno-ekonomicznych og forelagt Kommissionen. Ved denne undersøgelse er hovedsagelig ejendomme, såsom bygninger og grunde, blevet vurderet. Værdien af bygningerne blev anslået ved hjælp af følgende formel:
V = Cn(1-Lu/100) × R,
hvor: »Cn« står for omkostningerne ved opførelse af en ny bygning, »Lu« er graden af anvendelse af bygningen, og »R« er en koefficient for prisforskelle mellem de forskellige regioner. Grundværdien bestemmes ud fra en komparativ metode, hvorved grundprisen svarer til den pris, der kan opnås for et lignende grundstykke, justeret for inflation.
(79)
Justeringen af forpligtelser med en regnskabsmæssig værdi på 18,350 mio. PLN til en nettoaktivværdi på […] blev gennemført ved en planlagt konvertering af kreditorernes fordringer i 2007 til andele i egenkapitalen.
(80)
Ved sidstnævnte justering blev aktiver uden for balancen taget i betragtning. Positioner uden for balancen, der ifølge undersøgelsens forfattere bør figurere i vurderingen, er følgende: »organisation af menneskelige ressourcer« og »organisation af produktionsprocessen«, idet der tages hensyn til de ikke-kvantificerbare aspekter ved vurderingen af værdien af virksomhedens ledelse.
(81)
Efter modtagelsen af tilbuddet fra […], anmeldte de polske myndigheder i marts 2008 ovennævnte plan til Kommissionen som omstruktureringsstøtte til PZL Hydral under forudsætning af, at PZL Wrocław ville blive solgt for […]. De anmeldte også 2007-lånet og endnu et lån på 4 mio. PLN, der skulle tildeles PZL Wrocław, som en del af foranstaltningerne til færdiggørelse af forhandlingerne med […].
(82)
Det supplerende lån (i det følgende benævnt »2008-lånet«) blev ydet den 2. april 2008 - den dag, hvor ARP modtog det andet, forhøjede tilbud. ARP bevilgede dette lån som (kortfristet) overgangslån frem til tidspunktet for indgåelse af aftalen med […]. PZL Wrocław havde behov for pengene for at kunne behandle et stigende antal ordrer fra forsvarsministeriet.
(83)
Lånet blev tildelt for en periode af fem år til en variabel rente på basis af Kommissionens referencerente over for Polen (6,42 % ved tildelingen), og der blev stillet følgende sikkerhed:
-
indskrivning af et registreret pant i panteregistret på 2,8 mio. PLN i PZL Wrocławs anlægsaktiver (fire maskiner med udstyr)
-
tilgodehavender i henhold til en handelskontrakt lydende på 5,2 mio. PLN.
(84)
De polske myndigheder finder derfor, at værdien af panterne oversteg værdien af lånet.
(85)
Lånet blev ydet med henblik på at gøre det muligt for PZL Wrocław indkøbe de maskiner, der var nødvendige i produktionsprocessen. ARP ydede 2008-lånet på et fremskredent stadie af forhandlingerne med […] ud fra den antagelse, at ARP ville blive betalt enten af PZL Wrocław over virksomhedens egne midler eller af investoren.
(86)
På denne baggrund hævdede de polske myndigheder, at ARP ikke blot handlede efter det markedsøkonomiske investorprincip, men også fungerede som sælger af PZL Wrocław.
(87)
Kommissionen blev også informeret af de polske myndigheder om, at PZL Wrocławs aktiviteter i 2008 blev delvist finansieret ved operationel leasing. I juni 2008 blev der undertegnet to aftaler om operationel leasing, […] og […], med det private firma […]. Nettoværdien af leasingen i disse to aftaler beløb sig til 271 002 EUR og 401 263,20 EUR (0,82 mio. PLN inkl. moms) (24). PZL Wrocławs omkostninger ved leasingen under disse aftaler beløb sig til 88 762,30 EUR, hvilket svarer til forskellen mellem maskinernes nettoværdi og nettoværdien af leasingen. Disse aftaler fungerer på samme måde som lån, hvor de leasede genstande indgår som sikkerhedsstillelse. Når leasingaftalen udløber, har PZL Wrocław ret til at købe maskinerne for 5 835 EUR. Før indgåelsen af disse leasingaftaler med PZL Wrocław, foretog […] en grundig analyse af virksomhedens finansielle og økonomiske situation, herunder af dens muligheder for at skabe tilstrækkelig likviditet til at betale sine afdrag.
(88)
De polske myndigheder refererede også i deres første anmeldelse til den af planen omfattede konvertering af kreditorernes fordringer i 2007 på 13,5 mio. PLN (samt renter) til andele i egenkapitalen.
(89)
I marts og april 2008 afsluttedes forhandlingerne om vilkår og bestemmelser for aktieoverførslen. Den 14. april 2008 trak […] imidlertid sit tilbud tilbage. Ifølge de polske myndigheder skyldtes tilbagetrækningen af tilbuddet sandsynligvis ændringerne på verdensmarkedet som følge af den økonomiske krise.
(90)
Som følge af at […] havde trukket sig ud af forhandlingerne, blev salgsprocessen iværksat på ny. Salget blev annonceret i både den nationale og den internationale presse i form af en indkaldelse til forhandlinger om køb af 100 % af PZL Wrocławs aktier. Den 19. maj 2008 blev indkaldelsen offentliggjort i Puls Biznesu, Polens største specialtidsskrift, og i Rzeczpospolita, landets største avis. Den 20.-26. maj 2008 blev indkaldelsen også averteret i det internationale specialmagasin for luftfart, Flight International. I november 2008 blev der offentliggjort oplysninger om det planlagte salg i Raport Wojsko Technika Obronność, et luftfartsmagasin på polsk med en international læserskare. Der indkom ingen købstilbud på aktierne.
(91)
Bestræbelserne blev derfor intensiveret, og ovennævnte oplysninger blev fremsendt til og præsenteret direkte for virksomheder, der kunne være interesseret i at købe PZL Wrocław. De polske myndigheder har understreget, at salget blev annonceret på udstillinger og ved andre branchebegivenheder, herunder air shows (25), samt ved udsendelse af breve til mere end 80 virksomheder. De polske myndigheder har også understreget, at salgsoplysningerne var permanent tilgængelige på PZL Hydrals website, hvor der årligt registreres 500 000 besøg. Med henvisning til den særlige karakter af PZL Wrocławs produktion (som leverandør af varer og tjenesteydelser til det polske militær, har PZL Wrocław særlig betydning for den nationale sikkerhed) og det høje koncentrationsniveau for luftfartøjsindustrien i hele verden, som følge af hvilket der er et forholdsvis lavt antal potentielle investorer, har de polske myndigheder påpeget, at alle potentielle investorer har haft mulighed for at indhente oplysninger om salget af PZL Wrocław og for at deltage i privatiseringsprocessen. Ifølge de polske myndigheder havde hele sektoren derfor kendskab til salget.
(92)
Meddelelsen om salget var kun en invitation til forhandlinger og indeholdt ingen specifikke betingelser.
(93)
Efter de polske myndigheders intensiverede bestræbelser i anden halvdel af 2008 modtog ARP en første interessetilkendegivelse og senere et købstilbud fra […]. I anden halvdel af 2008 modtog ARP også en interessetilkendegivelse vedrørende køb fra virksomheden […].
(94)
Den 30. september 2008 afgav virksomheden […] et foreløbigt, ikke bindende tilbud om køb af 100 % af aktierne i PZL Wrocław (i det følgende benævnt »tilbuddet af 30. september 2008«) for […]. […] er en investeringsfond, hvis virksomhed er rettet mod markedet for privat egenkapital, og hvis ejer (en privatperson) også er indehaver af 100 % af aktierne i virksomheden […] (26). Tilbuddet af 30. september 2008 vedrørte en gældfri virksomhed og var betinget af, at der i 2009 opnåedes finansielle resultater (især nettofortjeneste og EBITDA) i lighed med resultaterne for 2008. Især skulle EBITDA nå op på mindst […], og nettofortjenesten for 2009 skulle mindst være på […]; desuden krævedes en salgsvækst på 5 %. På grund af finanskrisen faldt PZL Wrocławs indtjening imidlertid med ca. 35 %, og de i tilbuddet krævede værdier blev derfor ikke opnået. I første halvdel af 2009 var man i PZL Hydral fuldt ud klar over, at de finansielle resultater ikke ville kunne nå de minimumskrav, der var stillet i tilbuddet fra […]. Desuden blev nedgangen i antallet af ordrer fra forsvarsministeriet bekræftet i begyndelsen af 2009, hvilket havde store konsekvenser for virksomhedens indtjening dette år. Der har ikke efterfølgende været kontakt med […].
(95)
[…] indledte virksomheden […], der er blandt verdens største leverandører af teknologisk avancerede produkter til flyindustrien (kommerciel, regional og privat luftfart og militærfly) og af industrielle produkter, og som i 2009 havde en omsætning på […], forhandlinger om køb af aktier i PZL Wrocław i første kvartal af 2009.
(96)
Virksomheden gennemførte mellem 20. april 2009 og 12. maj 2009 en due diligence-undersøgelse. På grundlag af denne undersøgelse undertegnede virksomheden den 20. august 2009 sammen med ARP et aftalememorandum (indeholdende en overordnet skitse af den planlagte transaktion) om køb af PZL Wrocławs aktier for et beløb på […]. ARP påtog sig at sikre, at ingen af PZL Wrocławs aktiver var behæftede med krav fra PZL Hydrals offentlige kreditorer. I aftalememorandummet forudsattes det, at ARP selv købte 100 % af aktierne i PZL Wrocław og derefter solgte dem til investor. Investor forpligtede sig til at gennemføre sin egen detaljerede investeringsplan til en værdi af yderligere […] efter salget. Den 18. december 2009 undertegnede ARP, PZL Hydral og […] en rammeaftale. Bilag 2 til aftalen indeholdende reglerne for den delvise konvertering af fordringer til andele i egenkapitalen samt for den delvise eftergivelse og delvise indfrielse af 2007- og 2008-lånene, blev vedtaget den 12. marts 2010.
(97)
De polske myndigheder bekræftede, at salget var indgået uden betingelser, især vedrørende opretholdelsen af arbejdspladser. De polske myndigheder meddelte også Kommissionen, at investoren frit kunne bestemme, hvilke forretninger virksomheden ville have med forsvarsministeriet.
(98)
Afsnit VI indeholder en detaljeret beskrivelse af forhandlingerne med […].
II.6 De polske myndigheders juridiske bedømmelse af planen
(99)
De polske myndigheder tilkendegav, at de overordnede udgifter til omstruktureringen ville beløbe sig til 262,2 mio. PLN fordelt på følgende måde: omstrukturering af offentligretlige forpligtelser for 234 mio. PLN, anden finansiel omstrukturering for 11,5 mio. PLN, investeringer for 11 mio. PLN, omstrukturering af aktiver for 5,6 mio. PLN og omstrukturering af beskæftigelse for 0,3 mio. PLN.
(100)
De polske myndigheder anfører, at de overordnede udgifter til omstruktureringen ville blive dækket af statsstøtte for 130,5 mio. PLN og et egetbidrag på 132 mio. PLN. I henhold til planen udgør egetbidraget 50,3 % af udgifterne til omstruktureringen. Egetbidraget omfatter indtægter fra salget af anlægsaktiver og aktier samt midler tilvejebragt af den fremtidige investor i PZL Wrocław.
(101)
Med hensyn til kompenserende modydelser foreslås det i planen, at nogle af produktionsaktiverne sælges; dette blev delvis gennemført mellem 2004 og 2006, hvilket medførte en reduktion af kapaciteten. Ifølge planen ville salget af maskiner og udstyr samlet reducere virksomhedens produktionskapacitet med 380 000 maskintimer, dvs. med 42 %. Størstedelen af den planlagte reducering (315 000 maskintimer) var allerede gennemført. De polske myndigheder anfører, at en tredjedel af denne reduktion ikke var nødvendig med henblik på genoprettelse af rentabiliteten, men skulle reducere produktionen inden for industriel hydraulik, som var et segment med lav indtjening, hvor virksomheden havde besluttet sig til at begrænse sit engagement.
(102)
Desuden var det angivet i planen, at den planlagte tilbagetrækning fra visse (angiveligt profitable) aktiviteter og salget af aktiver, der ikke var forbundet med produktionen, skulle betragtes som kompenserende modydelser i henhold til Fællesskabets rammebestemmelser for statsstøtte til redning og omstrukturering af kriseramte virksomheder (27) (i det følgende benævnt »rammebestemmelserne for redning og omstrukturering«). Endelig anførte de polske myndigheder også, at privatiseringen af PZL Wrocław, der vil gøre det muligt for virksomhedens konkurrenter at erhverve PZL Hydrals produktionskapacitet, knowhow og markedsandele, også bør betragtes som en kompenserende modydelse.
III. KOMMISSIONENS RESERVATIONER VED INDLEDNINGEN OG UDVIDELSEN AF DEN FORMELLE UNDERSØGELSESPROCEDURE
(103)
Planen blev anmeldt som et omstruktureringsscenarie i henhold til rammebestemmelserne for redning og omstrukturering. Kommissionen baserede derfor sin foreløbige vurdering på de oplysninger, den rådede over på dette stadie. På baggrund af disse oplysninger udtrykte Kommissionen tvivl med hensyn til følgende:
(104)
Med hensyn til virksomhedens berettigelse til omstruktureringsstøtte i henhold til rammebestemmelserne for redning og omstrukturering betvivlede Kommissionen, at PZL Hydral ikke i de forløbne ti år havde modtaget nogen støtte til redning eller omstrukturering.
(105)
Kommissionen betvivlede især, om manglende eller sen fuldbyrdelse af offentligretlige forpligtelser ikke skulle betragtes som statsstøtte. Kommissionen påpegede, at i situationer, hvor en offentlig myndighed, der opkræver socialsikringsbidrag, i en længere periode tolererer manglende eller for sen betaling af sådanne bidrag, giver en sådan adfærd utvivlsomt den modtagende virksomhed en fordel ved at reducere den byrde, en normal anvendelse af socialsikringssystemet, ville udgøre for modtageren (28). Kommissionen erkendte, at offentlige kreditorer havde truffet visse fuldbyrdelsesforanstaltninger, men betvivlede, om disse var tilstrækkelige, eller - hvis de blev truffet på et sent tidspunkt - effektive, især i betragtning af den sikkerhed, de offentlige kreditorer havde, og som de kunne gøre brug af. På dette stadie af undersøgelsen betvivlede Kommissionen derfor, at de offentlige kreditorer havde handlet, således som private kreditorer ville have handlet under disse omstændigheder.
(106)
Kommissionen ytrede også tvivl med hensyn til andre foranstaltninger, som af de polske myndigheder var anmeldt som fri for statsstøtte.
(107)
Kommissionen betvivlede, at den delvise indfrielse og den delvise eftergivelse af gæld til det offentlige, som af de polske myndigheder er betegnet som fri for statsstøtte, havde fundet sted efter princippet vedrørende private investorers adfærd.
(108)
Kommissionen betvivlede også planens overensstemmelse med det indre marked i lyset af punkt 31 i rammebestemmelserne for redning og omstrukturering.
(109)
Kommissionen betvivlede, at det foreslåede bidrag var reelt og faktisk, og at planen således var i overensstemmelse med punkt 43-45 i rammebestemmelserne for redning og omstrukturering. Kommissionen betvivlede, at de forventede indtægter fra salget af PZL Wrocław, selv hvis de blev opnået, kunne betragtes som egetbidrag til omstruktureringen. Som nævnt ovenfor blev PZL Wrocław først oprettet i slutningen af 2004. I henhold til planen skulle produktionsaktiverne have været overført og privatiseringsprocessen være sat i gang allerede i 2007. I fjerde kvartal af 2007 skulle de indledende bud fra potentielle investorer afgives, og i første halvår af 2008 skulle en foreløbig salgsaftale være indgået i kølvandet på forhandlingerne. Da Kommissionen traf sin beslutning om indledning af undersøgelsesproceduren, havde Kommissionen imidlertid ikke modtaget nogen oplysninger om potentielle investorers interesse i at erhverve PZL Wrocław.
(110)
Kommissionen betvivlede også, at planen rent faktisk ville kunne sikre den langsigtede rentabilitet, der kræves i henhold til punkt 34-37 i rammebestemmelserne for redning og omstrukturering. Kommissionen påpegede, at den planlagte omstrukturering var koncentreret omkring finansiel omstrukturering, dvs. at ca. 90 % af alle omstruktureringsomkostninger var øremærket til indfrielse af gæld til det offentlige. I konsekvens heraf var de resterende omstruktureringsforanstaltninger af temmelig begrænset karakter. Kommissionen bemærkede som nævnt også, at den på det tidspunkt, hvor den traf sin beslutning om indledning af undersøgelsesproceduren, ikke havde set nogen beviser for potentielle investorers interesse for virksomheden. Polen tilkendegav også, at yderligere omstrukturering kunne blive nødvendig efter privatiseringen, hvilket rejste yderligere tvivl om planens rentabilitet.
(111)
Kommissionen tilkendegav også, at den havde behov for yderligere præcisering med hensyn til de foreslåede kompenserende modydelsers overensstemmelse med punk 38-42 i rammebestemmelserne for redning og omstrukturering. I henhold til de oplysninger, de polske myndigheder afgav i forbindelse med anmeldelsen, skulle mindst en tredjedel af den planlagte reduktion i produktionskapaciteten omfatte det lidet rentable segment for industriel hydraulik. P baggrund af de tilgængelige oplysninger betvivlede Kommissionen, at reduktionen i produktionskapaciteten - både den gennemførte reduktion og den af virksomheden planlagte - var tilstrækkelig. Kommissionen bemærkede også, at i det mindste nogle af de foreslåede foranstaltninger forekom nødvendige med henblik opnåelse af langsigtet rentabilitet. Især fandt Kommissionen, at det tidligere salg af visse produktionsaktiver tilsyneladende specifikt havde til formål at genoprette virksomhedens rentabilitet. I lighed hermed var det planlagte salg af ejendomme snarere en finansieringskilde end en modydelse til kompensering for konkurrenceforvridning.
IV. DE POLSKE MYNDIGHEDERS KOMMENNTARER TIL IVÆRKSÆTTELSEN AF DEN FORMELLE UNDERSØGELSESPROCEDURE
(112)
De polske myndigheder fremsatte deres kommentarer til beslutningen om at indlede den formelle undersøgelsesprocedure, herunder vedrørende muligheden for at bedømme, om princippet vedrørende private investorers adfærd havde været anvendt i forbindelse med det anmeldte scenarie, dvs. i forbindelse med kapitaltilførslerne.
(113)
De polske myndigheder understregede, at de foreslåede eftergivelser var i overensstemmelse med princippet vedrørende private investorers adfærd, idet de offentlige kreditorer ville opnå mere ved et salg af PZL Hydral end ved, at virksomheden gik konkurs. De polske myndigheder hævdede også, at dette synspunkt var baseret på økonomiske og finansielle analyser, og at det deltes af de involverede offentlige kreditorer.
(114)
De polske myndigheder hævdede, at de to kapitaltilførsler, PZL Hydral skulle tildeles af ARP, og som ifølge anmeldelsen skulle afsættes til betaling af offentlige kreditorer, ikke udelukkede, at princippet om private investorers adfærd var blevet anvendt.
(115)
Desuden hævdede de polske myndigheder, at PZL Wrocławs markedsværdi var tæt forbundet med virksomhedens besiddelse af luftfartøjscertifikater og koncessioner til handel med våben og dets særligt erfarne og kompetente personale. I tilfælde af virksomhedens konkurs ville det være umuligt at genoprette denne organisation i et omfang, der var muligt at acceptere for luftfartstilsynsmyndighederne.
(116)
Egetbidraget blev af de polske myndigheder vurderet til 130 mio. PLN, hvilket ville udgøre 50 % af omstruktureringsomkostningerne, selv hvis den manglende fuldbyrdelse af offentligretlige forpligtelser blev behandlet som statsstøtte. De polske myndigheder understregede desuden, at salget af aktiverne var i gang, og at derfor alle de af planen omfattede aktiver ville blive afhændet i forbindelse med omstrukturering.
(117)
Med hensyn til den langsigtede rentabilitet i forbindelse med planen bekræftede de polske myndigheder, at målene for omstruktureringen blev behørigt nået. Især havde koncentreringen af produktionen i den østlige del af PZL Hydrals fabrik medført en reducering af de faste omkostninger, forbedringer af driften og yderligere indtjening fra udlejning af frigjorte arealer. Desuden blev produktion og salg (omfattende 570 medarbejdere) overflyttet til PZL Wrocław, hvilket på dette tidspunkt var rentabelt (data for de første ti måneder af 2008). PZL Wrocławs nettoindtægt ved udgangen af 2008 blev anslået til ca. 6 mio. PLN, med et salg på 50 mio. PLN. De polske myndigheder tilføjede, at efter at der i fjerde kvartal af 2007 var opnået enighed om scenariet for private investorer, havde både PZL Hydral og PZL Wrocław indfriet deres løbende forpligtelser til det offentlige til tiden.
V. BEMÆRKNINGER FRA TREDJEPART
(118)
Kommissionen har ikke modtaget bemærkninger fra tredjepart.
VI. FORLØBET EFTER INDLEDNINGEN AF DEN FORMELLE UNDERSØGELSESPROCEDURE - DEN REVIDEREDE PLAN
(119)
Efter de polske myndigheders opfattelse svarer den af […] tilbudte pris for PZL Wrocławs aktier til virksomhedens markedsværdi. Ifølge de polske myndigheder afspejler den tilbudte pris virksomhedens finansielle situation, som i 2009 forværredes som følge af finanskrisen og et fald i ordretilgangen fra det polske militær.
(120)
De polske myndigheder påpegede også, at denne pris afspejlede de makroøkonomiske vilkår. Alene på Warszawas børs faldt Warszawa-børsindekset (Warszawski Indeks Giełdowy - WIG) med 36 %. Mellem april 2008 (hvor virksomheden […] trak sig ud af forhandlingerne) og juni 2009, faldt markedsrangordningen for foretagender i luftfartøjssektoren med en produktionsprofil, der lignede PZL Wrocławs, dramatisk. Aktierne i […], som […] tilhører, faldt med […] %, aktierne i […] med […] % og aktierne i […] med […] %.
(121)
[…] gennemførte en due diligence-undersøgelse (jf. betragtning 96). I undersøgelsen sammenlignedes tallene vedrørende […] for 32 virksomheder i luftfartøjssektoren. Dernæst beregnedes gennemsnitskoefficienter med henblik på at vise, hvordan disse […]. Disse koefficienter blev derefter anvendt på […]. Resultatet var […].
(122)
Af investors samtaler med ARP vedrørende investors vurdering af virksomheden fremgår det, at […] på dette stadie er meget afhængig af en enkelt kunde, det polske militær, hvorfra virksomheden forventede at hente […] % af sin forventede indtjening i 2010-2013 under moderniseringsprogrammet, hvis resultater er uvisse, og at der vil kunne indgives konkursbegæring, hvis PZL Wrocławs finansielle situation ikke forbedres i 2010.
(123)
På denne baggrund fastholder investor, at han ved at tilbyde […] for PZL Wrocławs aktier, i realiteten køber dem til overpris.
(124)
Efter at have bekendtgjort den pris, investoren havde tilbudt, indledte ARP forhandlinger med offentlige kreditorer om delvis betaling og delvis eftergivelse i henhold til planen, på basis af indtægterne fra salget af PZL Hydrals aktiver uden yderligere kapitaltilførsler.
(125)
I dette øjemed bestilte ARP den 15. januar 2010 en undersøgelse hos Ernst & Young. Ernst & Young blev anmodet om som uafhængig ekspert at udarbejde en sammenligning mellem følgende to scenarier:
-
konkursbehandling af PZL Hydral, inkl. datterselskabet PZL Wrocław
-
betaling af gæld ved hjælp af indtægterne fra salget af PZL Wrocław til […] for […] og indtægterne fra salget af PZL Hydrals andre aktiver.
(126)
Ernst & Young bedømte situationen for hver enkelt offentlig kreditor: socialsikringsmyndigheden, skattekontoret i Dolny Śląsk, skattekontoret i Wrocław-Psie Pole, Wrocław by, den statslige fond til rehabilitering af funktionshæmmede, voivodskabet Dolny Śląsk og finansministeriet. Analysen omfatter ikke ARP, der ikke var kreditor for PZL Hydral, men kun aktionær i virksomheden.
(127)
Ernst & Young-undersøgelsen blev gjort færdig den 24. februar 2010. Den var baseret på en forsigtig metode: kun beløb, der kunne inddrives direkte under hvert scenarie, blev kvantificeret. Derfor tog undersøgelsen ikke hensyn til alternative omkostninger (29), langsigtede indtjeningsprognoser og inflation.
(128)
Konkursscenariet med efterfølgende likvidation af virksomheden blev analyseret ved den antagelse, at afviklingen var rimeligt effektiv. Som grundlag for sin metode henviser undersøgelsen til kravet vedrørende en privat kreditors adfærd ud fra Domstolens praksis (Spanien mod Kommissionen og HAMSA mod Kommissionen), hvori en offentlig kreditors adfærd sammenlignes med adfærden hos en privat kreditor, der søger at inddrive gæld hos en debitor i finansielle vanskeligheder (30). Rapporten er baseret på en analyse af hver enkelt kreditor, særligt under hensyntagen til kreditors sikkerhed i debitors aktiver og det omfang, i hvilket et krav kan fuldbyrdes i tilfælde af debitors konkurs (31).
(129)
Med henblik på at bestemme aktivernes værdi ved en konkurs antog Ernst & Young i deres undersøgelse, at værdien af ejendommene solgt ved nødsalg var 50 % af deres »fair value«. Til bestemmelse af »fair value« anvendte Ernst & Young metoderne i »International Accounting Standard 16 on property, plant and equipment« samt enhver tilgængelig vurdering foretaget af uafhængige eksperter. Værdireduceringen på 50 % begrundes med den lave effektivitet i konkursprocedurerne i Polen, hvor indtægterne fra salget af aktiver gennemsnitligt udgør 26,86 % af deres »fair value«.
(130)
Ernst & Young gør også opmærksom på, at de indtægter, offentlige kreditorer kan forvente i et konkursscenarie, afhænger af den individuelle prioritetsorden for panterne i de aktiver, hypotekpanterne er knyttet til. I dette øjemed giver Ernst & Young en oversigt over hypotekpanternes tilknytning til hver enkelt komponent i PZL Hydral, værdien af hvert hypotekpant og kreditorernes prioritetsorden.
(131)
På basis af de i de to foregående afsnit gennemgåede antagelser vurderer Ernst & Young, at det samlede beløb, der kan inddrives ved konkurs over de aktiver, der er stillet som sikkerhed, er 52,4 mio. PLN; tre af de offentlige kreditorer (den statslige fond til rehabilitering af funktionshæmmede, voivodskabet Dolnośląsk og finansministeriet) vil ikke kunne inddrive nogen tilgodehavender, og de resterende kreditorer vil kunne inddrive følgende beløb: socialsikringsmyndigheden - 44,8 mio. PLN, skattekontoret i Dolnośląsk - 2,3 mio. PLN, skattekontoret i Wrocław-Psie Pole - 0,457 mio. PLN og Wrocław by 4,9 mio. PLN.
(132)
De faktiske indtægter ved konkursscenariet skal derefter korrigeres ved tillæg af beløb inddrevet fra de andre aktiver i PZL Hydral, dvs. 13,5 mio. PLN (32). Indtægterne i tilfælde af konkurs beløber sig således til 66 mio. PLN som vist i tabel 26.
(133)
Scenariet med salg af aktiver omfatter salget af alle PZL Hydrals aktiver, der ifølge planen beløber sig til 122 323 202,31 PLN. Zakład Ciepłowniczy »Term-Hydral« Sp. z o.o. for […], ejendommen BBCenter for […], parkeringspladsen for […]; Zakład Ciepłowniczy »Term-Hydral« Sp. z o.o. for […], kraftværket (GSZ) for […], PZL Wrocław for […], støberiet for […], mindretalsaktier for […] betaling af PZL Hydrals udestående […].
Tabel 26
Sammenligning af salgsscenariet med konkursscenariet for PZL Hydral i 2010 (PLN) ifølge Ernst & Youngs undersøgelse
Offentlig kreditor
Samlet gæld (33)
Konkursscenarie - indtægter
Scenarie med salg af aktiver - indtægter
Socialsikringsmyndigheden
192 427 569,63
58 326 475,00
91 857 554,58
Skattekontoret i Dolnośląsk
59 579 407,58
2 294 047,11
18 250 999,45
Skattekontoret i Wrocław-Psie Pole
532 432,60
456 768,68
456 800,00
Wrocław by
27 087 078,25
4 928 184,34
4 930 000,00
Den statslige fond til rehabilitering af funktionshæmmede
12 884 457,46
-
5 007 169,46
Voivodskabet Dolnośląsk
1 320 678,82
-
1 320 678,82
Finansministeriet
24 050 232,71
-
500 000,00
I alt
317 881 857,5
66 005 475,13
122 323 202,31
(134)
Som det kan ses af tabel 26, vil ifølge Ernst & Young-undersøgelsen socialsikringsmyndigheden kunne inddrive 47,7 % af sine krav, skattekontoret i Dolnośląsk 30,6 %, skattekontoret i Wrocław-Psie Pole 85,8 % og Wrocław by 18,2 % voivodskabet Dolnośląsk vil kunne inddrive alle sine krav, den statslige fond til rehabilitering af funktionshæmmede vil kunne inddrive 38,9 %, og finansministeriet vil kunne inddrive 2,1 %.
(135)
I henhold til polsk lovgivning påløber der, når offentlige kreditorer samtykker i delvis eftergivelse af deres krav, ikke længere renter på disse krav, medmindre aftalen ikke gennemføres, hvilket ville være tilfældet ved et konkursscenarie. Derfor omfatter forpligtelserne i tabel 26 ikke retroaktivt påløbne renter tilbage til datoen for 2007-aftalen for alle offentlige kreditorer med undtagelse af skattekontoret i Dolnośląsk (til fordel for hvem der stadig påløber renter for visse skatteudeståender) og voivodskabet Dolnośląsk (til fordel for hvem der stadig påløber renter) på grund af den særlige retlige karakter af deres krav.
(136)
Det bør bemærkes, at med hensyn til Wrocław by, den statslige fond til rehabilitering af funktionshæmmede og skattekontoret i Dolnośląsk skulle der i henhold til den reviderede plan bevilges delvis henstand af betalinger til offentlige kreditorer og betaling i rater af en del af denne gæld, indtil salget af PZL Hydrals aktiver fandt sted, dvs. at gælden blev delvist indfriet. Især er det i aftalen fastsat, at:
-
der ydes henstand med betalingen af gælden på 4,9 mio. PLN til Wrocław by
-
der ydes henstand med betalingen af gælden på 5 mio. PLN til den statslige fond til rehabilitering af funktionshæmmede
-
der afsættes 18,25 mio. PLN til delvis betaling af gælden til skattekontoret i Dolnośląsk; der ydes henstand med en del af denne betaling, en del betales i rater (34), og en del betales med renter beregnet på betalingsdatoen.
(137)
På denne baggrund modtager kreditorerne ifølge Ernst & Young-undersøgelsen (jf. tabel 26) i alt 122 mio. PLN ved salget af PZL Wrocław og de andre aktiver i PZL Hydral, mens kreditorerne i forbindelse med likvidation af PZL Hydral som følge af konkurs kun modtager 66 mio. PLN, og tre af kreditorerne (finansministeriet, voivodskabet Dolnośląsk og den statslige fond til rehabilitering af funktionshæmmede) intet modtager.
(138)
I forbindelse med salgsscenariet eftergiver de offentlige kreditorer i alt 195 mio. PLN i offentligretlig gæld. Til trods for dette er salgsscenariet mere fordelagtigt end konkursscenariet for hver eneste af de offentlige kreditorer. Samlet set ville de offentlige kreditorer få inddrevet 38,5 % af deres udeståender.
(139)
De polske myndigheder har meddelt Kommissionen, at de offentligretlige kreditorer på baggrund af konklusionerne i Ernst & Young-undersøgelsen ville få deres fordringer delvist indfriet i 2010.
(140)
Ved drøftelserne med […], indvilligede ARP i delvis konvertering, delvis betaling og delvis eftergivelse af sine fordringer. I henhold til bilag 2 til rammeaftalen skulle ARP konvertere en del af hovedstolen af 2007-lånet og en del af hovedstolen af 2008-lånet - i alt […] - til andele i PZL Wrocławs egenkapital og likvide aktiver og eftergive renter for […] på 2007-lånet. Efter denne konvertering skulle PZL Wrocławs egenkapital reduceres ved ansøgning herom til den kompetente domstol.
(141)
De polske myndigheder påpegede, at forværringen af PZL Wrocławs finansielle situation først indtrådte i 2009 og var forårsaget af den økonomiske nedgang i konjunkturerne, hvilket kun vanskeligt kunne forudses, og som resulterede i et fald i ordrerne fra det polske militær på næsten […] %. Dermed forværredes ARP's situation som kreditor betragteligt, hvilket også var tilfældet med udsigterne til fuld inddrivelse af ARP's fordringer.
(142)
Bestemmelserne i bilag 2 til rammekontrakten blev forhandlet i tæt korrelation med resultaterne i tillægget til Ernst & Young-undersøgelsen. Dette tillæg blev udarbejdet den 24. februar 2010. Det indeholder en analyse af de to scenarier: likvidation af PZL Wrocław som følge af konkurs og salg til investoren. I analysen undersøges det især, hvilke indtægter ARP ville få i kraft af sin sikkerhed i tilfælde af konkursscenariet, og der sammenlignes med de indtægter, der ville kunne forventes, hvis PZL Wrocław blev solgt til investor.
(143)
I tillægget til Ernst & Young-undersøgelsen understreges det, at aktiverne i PZL Wrocław var behæftede med panter og hypoteklån. Den bogførte værdi af alle PZL Wrocławs aktiver var den 31. december 2009 på 52,5 mio. PLN, hvoraf aktiver anvendt som sikkerhed udgjorde 21,3 mio. PLN, og aktiver, der ikke var anvendt som sikkerhed/ubehæftede aktiver udgjorde 31,2 mio. PLN.
(144)
Selv om aktiver ikke anvendt som sikkerhed/ubehæftede aktiver udgjorde […] % af værdien af PZL Wrocławs aktiver, ville skattemyndighederne med henblik på fuldbyrdelse af deres krav, i tilfælde af at salget af PZL Wrocław ikke fandt sted, træffe afgørelse i henhold til skattelovens (35) artikel 112 og 118 om, at PZL Wrocław skulle hæfte PZL for Hydrals restancer for 2006-2007. Dette bekræftes af et brev fra skattekontoret i Dolnośląsk den 23. november 2007, hvoraf det fremgår, at fuldbyrdelse vil finde sted i henhold til skattelovens artikel 112, hvis omstruktureringen ikke lykkes.
(145)
Da PZL Wrocław ejer PZL Hydrals produktionsaktiver (købt mellem 2004 og 2007), ville en sådan afgørelse få indvirkning på noget af PZL Hydrals gæld til det offentlige. Værdien af de krav, der ville blive omfattet af en sådan procedure, ville svare til de af PZL Hydral indgåede offentligretlige forpligtelser i årene 2006-2007, og ville beløbe sig til mindst 64,4 mio. PLN (36). Ifølge tillægget til Ernst & Young-undersøgelsen ville værdien af disse krav overstige den bogførte værdi af aktiver ikke anvendt til sikkerhed/ikke-behæftede aktiver. Samtidig bør den bogførte værdi af disse aktiver anskues ud fra deres markedsværdi, da det drejer sig om udeståender, kontanter og andre pengeaktiver.
(146)
I tilfælde af PZL Wrocławs konkurs vil derfor kun aktiver sikret ved hypotekpant og registreret pant have højere prioritet end skattemyndighedernes krav. I lighed hermed ville ingen af PZL Wrocławs private kreditorer uden sikkerhed have haft mulighed for fuldbyrdelse i PZL Wrocławs aktiver. I lyset af den omstændighed at ikke alle kreditorers krav ville blive fuldbyrdet i konkursboet, ville PZL Wrocławs aktier have værdien nul i tilfælde af en konkurs. Da kun indehavere af registrerede panter og hypotekpanter ville kunne opnå fuldbyrdelse, ville også ordinære panter være uden værdi.
(147)
På denne baggrund analyseres i tillægget til Ernst & Young-undersøgelsen værdien af ARP's registrerede pant i PZL Wrocławs aktiver. Værdien af sikkerhedsstillelse i form af registreret pant i maskiner bestemmes ud fra den antagelse, at værdien af pantsatte aktiver i tilfælde af konkurs er 50 % af deres bogførte nettoværdi, idet deres »fair value« ikke foreligger, og værdien af flytbare anlægsaktiver kan ændre sig i takt med afskrivningen. Ernst & Young mente, at værdien i tilfælde af nødsalg var repræsentativ i lyset af: muligheden for at anvende de vurderede aktiver til visse formål i forbindelse med bestemte produktionsprocesser, muligheden for at anvende dem til alternative formål og karakteren af de aftaler, de var omfattet af. I Ernst & Young-undersøgelsen understreges det, at når de aktiver, der skal sælges, er højt specialiserede og anvendes i produktionen til en bestemt kunde, kan deres likvidationsværdi være meget lav og i nogle tilfælde nå ned på 30 % af den bogførte værdi. F.eks. blev Autoglass Group SA, der havde en regnskabsmæssig værdi på 19,8 mio. PLN, ved konkursbehandlingen solgt for 6 mio. PLN. Desuden er der blandt de PZL Wrocław-aktiver, der blev udtaget registreret pant i, mange aktiver af lav værdi; især blev 2007-lånet sikret ved en liste på 1 709 artikler, hvis værdi faldt i årenes løb, og ca. 1 400 artikler, hvis værdi var under 3 500 PLN, og som derfor umiddelbart kunne afskrives.
(148)
Ligesom det var tilfældet med Ernst & Youngs hovedrapport, ses der i tillægget bort fra inflationens virkning over tid (i forbindelse med den potentielt langvarige konkursprocedure) for vurderingen af konkursscenariet set fra PZL Wrocław-kreditorernes side.
(149)
Ifølge denne undersøgelse var den bogførte nettoværdi af de aktiver, der havde udgjort registreret pant i maskiner, den 31. januar 2010 på 2 106 392,71 PLN. Hvis det ovenfor beskrevne princip anvendes på den bogførte nettoværdi af aktiverne er de (i tilfælde af konkurs) vurderet til ca. 1 053 196,36 PLN ved nødsalg.
(150)
I supplementet til Ernst & Young-undersøgelsen konkluderes det, at ARP's indtægter i forbindelse med konkursscenariet vil være 1 053 196,36 PLN og i forbindelse med salgsscenariet [ 1 053 196,36 PLN] som specificeret i bilag 2 til rammeaftalen).
(151)
De polske myndigheder meddelte Kommissionen, at den bogførte nettoværdi af de aktiver, der udgjorde registreret pant for 2007-lånet, beløb sig til 5 480 861,37 PLN i de undersøgte regnskaber for 2007 og 818 967,55 PLN i de undersøgte regnskaber pr. 31. januar 2010.
(152)
De polske myndigheder meddelte Kommissionen, at den bogførte nettoværdi af de aktiver, der udgjorde registreret pant for 2008-lånet, beløb sig til 2 763 000 PLN ifølge den uafhængige ekspertrapport af 1. februar 2008. Den bogførte værdi af disse aktiver i henhold til de undersøgte regnskaber beløb sig den 1. februar 2008 til 1 883 098,97 PLN, og i henhold til de undersøgte regnskaber pr. 31. januar 2010 til 1 287 425,16 PLN.
(153)
Som det fremgår af ovenstående trak de polske myndigheder sig ud af de to kapitaltilførsler til PZL Hydral med henvisning til, at den delvise eftergivelse og den delvise betaling af gæld til det offentlige var fri for statsstøtte i henhold til princippet vedrørende private kreditorers adfærd. De understregede også, at de offentlige kreditorers adfærd tidligere (1998-2007) havde været i overensstemmelse med princippet vedrørende private kreditorers adfærd. Desuden understregede de, at salget af PZL Wrocław havde været åbent, gennemsigt og uden betingelser, og at den pris, investoren havde budt, kunne betragtes som en markedspris. De polske myndigheder hævdede også, at såvel 2007- som 2008-lånet var blevet tildelt på markedsvilkår. De trak sig også ud af ovenfor beskrevne konvertering af kreditorernes fordringer i 2007 til andele i egenkapitalen, men foreslog en delvis konvertering af både 2007- og 2008-lånet til egenkapital før salget med henvisning til, at dette var i overensstemmelse med princippet om private kreditorers adfærd.
VII. KOMMISSIONENS KOMPETENCE
(154)
Begyndelsestidspunktet for visse foranstaltninger, nærmere bestemt den manglende fuldbyrdelse af offentligretlige forpligtelser over for PZL Hydral, begyndte i 1998, dvs. før Polens tiltrædelse af EU den 1. maj 2004.
(155)
I henhold til tiltrædelsestraktaten skal støtteordninger, der er indført i de nye medlemsstater før tiltrædelsen, og som stadig er gældende efter tiltrædelsen, som udgør statsstøtte i henhold til artikel 107, stk. 1, i TEUF, og som ikke er eksisterende støtte, behandles som ny støtte med henblik på anvendelse af artikel 108, stk. 3, i TEUF.
(156)
Punkt 3 i bilag IV.3 til tiltrædelsestraktaten indeholder bestemmelser om den såkaldte interimprocedure. Den udgør de retlige rammer for vurderingen af støtteordninger og individuelle støtteforanstaltninger, der indføres i en ny medlemsstat før datoen for dens tiltrædelse af EU, og som stadig er gældende efter datoen for tiltrædelsen.
(157)
Støtteordninger, der er indført før tiltrædelsen, og som ikke finder anvendelse efter tiltrædelsen, kan ikke undersøges af Kommissionen, hverken efter interimproceduren eller den procedure, der er fastsat i artikel 108, stk. 2, i TEUF. Ordninger, der ikke blev iværksat før efter tiltrædelsen, vil imidlertid blive bedømt af Kommissionen som anmeldt støtte eller som ulovlig støtte i henhold til den procedure, der er fastlagt i artikel 108, stk. 2, i TEUF.
(158)
Støtteordninger er gældende efter tiltrædelsen, hvis de blev iværksat før tiltrædelsestidspunktet, men stadig efter tiltrædelsen kan give anledning til tildeling af yderligere støtte eller forøgelse af en allerede tildelt støtte, dvs. hvis statens nøjagtige økonomiske forpligtelser ikke er kendt på den dato, hvor ordningen blev iværksat, og stadig ikke er kendt på tiltrædelsesdatoen.
(159)
I den foreliggende sag bemærker Kommissionen, at den manglende fuldbyrdelse af offentligretlige krav påbegyndtes i 1998 og fortsatte frem til datoen for tiltrædelsen. Kommissionen finder, at den manglende fuldbyrdelse af alle de offentligretlige krav, der ikke var indfriet den 1. maj 2004, fra denne dato henhørte under Kommissionens kompetence.
(160)
På denne baggrund udgør den manglende fuldbyrdelse af offentligretlige krav, der ikke var indfriet den 1. maj 2004, en foranstaltning, der har fundet anvendelse efter tiltrædelsen, og som i henhold til artikel 108 i TEUF henhører under Kommissionens kompetence.
VIII. VURDERING
(161)
I henhold til artikel 107, stk. 1, i TEUF er statsstøtte støtte, som ydes ved hjælp af statsmidler under enhver tænkelig form, og som fordrejer eller truer med at fordreje konkurrencevilkårene ved at begunstige visse virksomheder eller visse produktioner, i det omfang, den påvirker samhandelen mellem medlemsstaterne.
(162)
Betingelserne i artikel 107, stk. 1, i TEUF er kumulative, dvs. at alle betingelser skal være opfyldt samtidigt, før en foranstaltning kan udgøre statsstøtte.
(163)
I de følgende afsnit vurderer Kommissionen den mulige statsstøtte til PZL Hydral og PZL Wrocław i hvert enkelt tilfælde.
(164)
Med hensyn til PZL Hydral har Kommissionen identificeret følgende foranstaltninger:
-
de planlagte og tilbagetrukne kapitaltilførsler til PZL Hydral
-
fuldbyrdelsen af offentligretlige krav over for PZL Hydral (1998-2007)
-
forliget med PZL Hydrals offentlige kreditorer (2007-2010).
(165)
Med hensyn til PZL Wrocław har Kommissionen identificeret følgende foranstaltninger:
-
2007-lånet
-
2008-lånet
-
konverteringen i 2010 af fordringer hidrørende fra 2007- og 2008-lånene til andele i egenkapitalen.
(166)
Kommissionen bemærker, at de polske myndigheder, der var uenige i betegnelsen af ovennævnte foranstaltninger som statsstøtte, hævdede, at støtteforanstaltningerne var i overensstemmelse med de relevante principper: princippet om private kreditorers adfærd (i forbindelse med foranstaltningerne til fordel for PZL Hydral og konverteringen i 2010 af fordringer til andele i PZL Wrocławs egenkapital) og det markedsøkonomiske investorprincip (i forbindelse med 2007- og 2008-lånene til PZL Wrocław).
VIII.1 Tilbagetrækningen af kapitaltilførslerne til PZL Hydral
(167)
I henhold til artikel 8 i Rådets forordning (EF) nr. 659/1999 af 22. marts 1999 om fastlæggelse af regler for anvendelsen af EF-traktatens artikel 93 (37) (i det følgende benævnt »procedureforordningen«), kan en medlemsstat efter indledningen af den formelle undersøgelsesprocedure trække anmeldelsen tilbage i god tid, før Kommissionen har truffet beslutning om karakteren af den anmeldte støtte. I et sådant tilfælde afslutter Kommissionen proceduren, idet den ikke længere tjener noget formål.
(168)
De polske myndigheder trak de to anmeldte kapitaltilførsler tilbage (113 mio. PLN). Dermed tjente Kommissionens undersøgelse af disse foranstaltninger ikke noget formål.
VIII.2 Manglende fuldbyrdelse af offentligretlige krav over for PZL Hydral (1998-2007)
(169)
PZL Hydral kan have modtaget statsstøtte i form af forskellige offentlige kreditorers manglende fuldbyrdelse af deres krav over for virksomheden.
(170)
Kommissionen understreger, at artikel 107, stk. 1, i TEUF vedrører interventioner i forskellig form, som letter de byrder, som normalt belaster en virksomheds budget, og derved, uden at være tilskud i ordets egentlige forstand, er af samme art og har tilsvarende virkninger. Det er i retspraksis almindeligt accepteret, at en offentlig myndighed, der har ansvaret for indsamling af socialsikringsbidrag, og som accepterer for sen betaling af disse bidrag, giver en kriseramt virksomhed, der begunstiges ved en sådan adfærd, en betragtelig økonomisk fordel ved at lette de byrder for virksomheden, der er forbundet med normal anvendelse af socialsikringssystemet, og som ikke helt kan fjernes ved anvendelse af morarenter og ekstra afgifter (38). Dette princip gælder tilsvarende for andre afgifter og skatter, der opkræves af offentlige myndigheder.
(171)
I den foreliggende sag havde de offentlige opkrævende myndigheder ikke inddrevet alle deres fordringer over for PZL Hydral for perioden 1998-2007, da de offentlige kreditorer vedtog planen (jf. betragtning 60 ff.).
(172)
I henhold til retspraksis er det med henblik på at fastslå, om der er ydet statsstøtte fra offentlige myndigheders side i form af manglende fuldbyrdelse, nødvendigt at slå fast, om den pågældende virksomhed ubetinget ikke var i stand til at opnå lignende lettelser hos en privat kreditor, hvis den havde befundet sig i den samme situation over for den private kreditor som over for den offentlige myndighed (39).
(173)
Kommissionen bemærker, at ejeren af PZL Hydral på det pågældende tidspunkt (dvs. staten og derefter ARP) med henblik på at sikre virksomhedens langsigtede rentabilitet på grundlag af en undersøgelse, der i 1998 var gennemført af et privat konsulentfirma, udviklede en privatiseringsstrategi og begyndte at lede efter investorer (jf. betragtning 54). De private og de offentlige kreditorer støttede disse foranstaltninger og var tæt involveret heri.
(174)
I 2002 indledte de polske myndigheder, stadig med støtte fra private og offentlige kreditorer, forhandlinger med […], idet kreditorerne blev holdt regelmæssigt orienteret om udviklingen i forhandlingerne (jf. betragtning 30 og 56).
(175)
Kommissionen bemærker, at både private og offentlige kreditorer havde den holdning, at værdien af PZL Hydral, herunder især virksomhedens luftfartøjs- og militærafdeling, i tilfælde af en videreførelse af virksomheden langt oversteg værdien af virksomhedens aktiver, især i kraft af dens militære certifikater og koncessionerne til handel med våben, og dens menneskelige ressourcer, og at det var derfor, de blev enige om at afstå fra konkursbegæring mod PZL Hydral.
(176)
Kommissionen bemærker især, at de vigtigste private kreditorer, dvs. banken […] og banken […], afstod fra tvangsfuldbyrdelse af deres krav, til trods for, at de havde sikkerhed med førsteprioritet (jf. betragtning 32 og 34), som var direkte eksigibel i kraft af bankfuldbyrdelseskrav og relativt nemt kunne sælges (jf. betragtning 28).
(177)
De offentlige kreditorer gennemførte derimod tvangsfuldbyrdelse ved fogedforretning, og ved udgangen af 2007 havde de inddrevet i alt 28,76 mio. PLN (jf. betragtning 41).
(178)
Kommissionen konstaterer derfor, at PZL Hydral i perioden mellem 1998 og 2007 var i stand til at opnå »lignende lettelser« hos to private kreditorer - banken […] og banken […] - som ikke blot var i samme situation, men faktisk i en bedre position over for virksomheden end de opkrævende myndigheder.
(179)
Kommissionen fastslår, at såvel de private kreditorers som de offentlige kreditorers beslutning om ikke at indgive konkursbegæring mod PZL Hydral var begrundet i de gode muligheder for at genoprette rentabiliteten inden for luftfartøjs- og forsvarsaktiviteterne, så snart den gamle gæld var betalt, som angivet i den strategi, der blev udarbejdet i 1998 (jf. betragtning 54).
(180)
De indkrævende myndigheders manglende fuldbyrdelse af deres krav i 1998-2007 udgør ikke en fordel for PZL Hydral, fordi de offentlige myndigheder handlede på samme måde, som en privat kreditor ville have handlet, og udgør derfor ikke statsstøtte, jf. artikel 107, stk. 1, i TFEU.
VIII.3 Indfrielse af PZL Hydrals offentligretlige forpligtelser (2007-2010)
(181)
Da privatiseringsforhandlingerne med […] mislykkedes, indgik PZL Hydrals vigtigste private kreditorer, banken […] og banken […], forlig om deres krav med PZL Hydral.
(182)
De private kreditorers krav blev indfriet i henholdsvis april 2003 (banken […]) og november 2006 (Bank […]). Til trods for sin gode sikkerhed indgik banken […] forlig om PZL Hydrals gæld på 51,6 mio. PLN mod betaling af 4 mio. PLN, og banken […] indgik forlig om PZL Hydrals gæld på 86,4 mio. PLN mod betaling af 11,5 mio. PLN (jf. betragtning 31 og 33).
(183)
De offentlige opkrævningsmyndigheder indgik i 2007 et forlig med ARP og PZL Hydral om afvikling af disses gæld; dette forlig blev integreret i planen i november 2007. Forliget indeholdt fire grundlæggende elementer:
-
PLZ Hydral betaler alle nye skatter, afgifter og bidrag til tiden
-
PZL Hydral indfrier en del af sine ikke indfriede forpligtelser i rater; betalingerne for den resterende del udsættes, indtil PZL Hydral har solgt sine datterselskaber og sine aktiver
-
PLZ Hydral sælger alle sine datterselskaber og sine aktiver og anvender indtægterne herfra til at betale sin gæld
-
PZL Hydrals luftfarts- og forsvarsaktiviteter udskilles i datterselskabet PZL Wrocław, som efterfølgende privatiseres, og de offentlige kreditorer betales med indtægterne herfra. PZL Hydral ville herefter kun være en tom skal, der skulle likvideres.
(184)
I overensstemmelse med de skønnede indtægter fra salget i 2007-2010 skulle de opkrævende myndigheder i henhold til planen kunne inddrive 120,8 mio. PLN (jf. betragtning 61). Dette har efterfølgende vist sig at være et rigtigt skøn, idet det beløb, man kom frem til i 2010, var på 122,3 mio. PLN (jf. betragtning 133).
(185)
Kommissionen bemærker, at planen også omfatter to kapitaltilførsler til PZL Hydral, som havde til formål at øge den pengemængde, der var til rådighed til indfrielse af tidligere forpligtelser. At disse to kapitaltilførsler skulle være en del af planen afhang af Kommissionens forudgående godkendelse; derfor stod det, på det tidspunkt hvor der var enighed om planen, klart for de offentlige kreditorer, at de ikke kunne betragte inddragelsen af disse supplerende beløb som sikker.
(186)
Kommissionen bemærker også, at planen ikke omfatter en endelig beslutning om, hvordan indtægterne skal fordeles mellem de forskellige offentlige kreditorer. Denne fordeling skulle finde sted efter salget af datterselskaber og aktiver på basis af indtægterne fra salget under hensyntagen til de offentlige kreditorers sikkerhed i disse aktiver.
(187)
Med hensyn til vurderingen af offentlige kreditorers adfærd fra 2007 til 2010 finder Kommissionen, at to forskellige beslutninger truffet af de offentlige kreditorer bør vurderes: først of fremmest beslutningen i 2007 om at indvillige i planen og dernæst beslutningen i 2010 om at acceptere den endelige afgørelse, jf. tabel 26 i denne afgørelse.
(188)
I henhold til Domstolens praksis skal Kommissionen i sådanne tilfælde anvende princippet vedrørende private kreditorers adfærd; dvs. at den med henblik på at vurdere, om en offentlig kreditors eftergivelse af en del af sine tilgodehavender hos en kriseramt virksomhed udgør statsstøtte, bør sammenligne denne offentlige kreditor med en privat kreditor, der søger at få dækket sine tilgodehavender hos en kriseramt debitor (40).
(189)
Når en virksomhed, som står over for en væsentlig forringelse af sin økonomiske situation, foreslår en aftale eller en række aftaler om omstrukturering af sin gæld til sine kreditorer med henblik på at genoprette sin økonomiske situation og undgå konkurs, må hver enkelt kreditor i henhold til Domstolens praksis træffe et valg dels med hensyn til det beløb, der bliver tilbudt ham i den foreslåede aftale, dels med hensyn til det beløb, som han forventer at kunne opnå i forbindelse med virksomhedens eventuelle likvidation. Dette valg er påvirket af en række faktorer, såsom om kravet er pantesikret, privilegeret eller regulært, arten og omfanget af eventuel anden sikkerhed, en vurdering af mulighederne for genopretning af virksomhedens rentabilitet - eller en forøgelse af tabene, såfremt dette ikke lykkes - og det udbytte, han vil kunne opnå ved en likvidation. Hvis det eksempelvis viser sig, at værdien af virksomhedens realiserede aktiver i forbindelse med likvidation af virksomheden alene dækker de pantesikrede og privilegerede fordringer, vil de simple fordringer ikke have nogen værdi I en sådan situation er det ikke noget reelt offer for en simpel kreditor at give afkald på en væsentlig del af sin fordring (41).
(190)
Kommissionen bemærker, at vilkårene i det indgåede forlig med de offentlige opkrævende myndigheder er forskellige fra vilkårene i forliget med de to private banker.
(191)
For det første foretrak de private banker omgående udbetaling af deres tilgodehavender, mens de opkrævende myndigheder indvilligede i at afvente resultaterne af salget af PLZ Hydrals aktiver og datterselskaber.
(192)
For det andet var den forventede inddrivelsesrate for de offentlige myndigheders vedkommende langt højere end inddrivelsesraten for de private banker: banken […] fik inddrevet 7 %, og banken […] fik inddrevet 13 %, mens de offentlige opkrævende myndigheder kunne forvente at få inddrevet 38,5 % fra et salg for 122,3 mio. PLN.
(193)
Kommissionen skal vurdere, om de offentlige kreditorers beslutning om samtykke i 2007-planen, som har en anden karakter end den indfrielse, de private kreditorer opnåede, kunne være taget af en privat kreditor i deres sted ud fra de i betragtning 188 og 189 ovenfor beskrevne principper.
(194)
Kommissionen bemærker først og fremmest, at de offentlige kreditorer kun havde begrænset sikkerhed, og at deres sikkerhed var af ringere beskaffenhed end de private bankers (jf. tabel 16-20 ovenfor). Deres forhandlingsposition var derfor svagere. Samtidig forbedredes kvaliteten af deres sikkerhed betragteligt efter forliget med de private kreditorer, hvilket gav dem yderligere sikkerhed, som - selv hvis planen ikke virkede som forventet - ville sikre dem en acceptabel inddrivelsesprocent fra aktiverne.
(195)
For det andet bemærker Kommissionen, at de offentlige kreditorer på basis af de antagelser, der ligger til grund for planen, kunne forvente en betragteligt højere inddrivelsesrate end de private kreditorer, som havde valgt en hurtig indfrielse af deres krav.
(196)
For det tredje bemærker Kommissionen, at de private kreditorer modtog forsikringer fra PZL Hydral og PZL Wrocław om, at de nye udestående ville blive betalt til tiden.
(197)
For det fjerde bemærker Kommissionen, at PZL Hydral, hvad angår virksomhedens uindfriede forpligtelser, indvilligede i en betalingsplan, ifølge hvilken en del af gælden skulle betales i rater, og resten betales, så snart indtægterne fra salget af aktiver og datterselskaber var bekendt. Disse betalinger udgjorde en betydelig forbedring i sammenligning med indfrielsen af forpligtelser i årene, før planen blev vedtaget: i 2008, det første år omfattet af aftalen i planen, betalte PZL Hydral 54,6 mio. PLN mod kun 9,5 mio. PLN i 2007 (jf. tabel 21).
(198)
Kommissionen konstaterer, at de offentlige myndigheder på grundlag af denne sikkerhed og de garantier, de modtog fra PZL Hydral, havde handlet, som en privat kreditor ville have handlet i en lignende situation.
(199)
Kommissionen bemærker desuden, at den egentlige gennemførelse af planen på grund af sammenbruddet i forhandlingerne med […] og […] (jf. betragtning 94), varede længere end oprindeligt forventet. Kommissionen finder, at denne risiko var uløseligt forbundet med de offentlige myndigheders godkendelse af planen.
(200)
Den endelige afregning mellem PZL Hydral og virksomhedens kreditorer er beskrevet i tabel 26. Da salgsprisen for PZL Wrocław var blevet fastlagt, efter at […] havde afgivet tilbud, indvilligede de offentlige myndigheder i indfrielse af deres krav fra PZL Hydrals aktiver, uden gennemførelse af kapitaltilførsler, i overensstemmelse med princippet om private kreditorers adfærd, ud fra en vurdering af værdien af deres krav og kvaliteten af deres sikkerhed (jf. punkt 96).
(201)
Kommissionen skal derfor fastslå, om hver af de offentligretlige kreditorer i tilfælde af salgsscenariet uden kapitaltilførsler befandt sig i en bedre situation, end tilfældet ville have været i forbindelse med konkursscenariet, og om et salg til […] var det bedste salgsscenario, de offentligretlige kreditorer kunne forvente.
(202)
Alle de offentligretlige kreditorer ville kunne inddrive mere end de private kreditorer (jf. punkt 134), undtagen finansministeriet, som ikke havde nogen sikkerhed og derfor ikke kan sammenlignes med private investorer, der er i besiddelse af sikkerhed med første prioritet (jf. punkt 32 og 34).
(203)
Det bør også bemærkes, at Ernst & Young-undersøgelsen, som var bestilt af ARP, sammenlignede de beløb, hver offentligretlig kreditor kunne forvente at modtage i tilfælde af konkurs og i tilfælde af et salg (som fandt sted i 2010) (jf. betragtning 137). Det konkluderes i undersøgelsen, at et salg er det bedste scenario for hver af de offentligretlige kreditorer.
(204)
Kommissionen vurderede Ernst & Young-undersøgelsen kritisk for at fastslå, om dens resultater tåler en kritisk gennemgang, og om de viser, at hver enkelt offentlig kreditor ved at indgå forliget udviste samme adfærd som en privat kreditor i en lignende situation ville have udvist, og inddrog den i betragtning 188 og 189 ovenfor citerede retspraksis.
(205)
Kommissionen bemærkede først og fremmest, at Ernst & Young-undersøgelsen ved vurderingen af, om princippet vedrørende private investorers adfærd var blevet anvendt, anvendte relevant praksis ved Domstolen og Retten som metode, samtidig med at undersøgelsen tog hensyn til hver enkelt offentlig kreditors situation, sikkerhed, prioritetsorden og det beløb, den ville kunne inddrive i tilfælde af likvidation.
(206)
Af tabel 26 i denne afgørelse fremgår det, at hver enkelt offentlig kreditor (socialsikringsmyndigheden, skattekontoret i Dolny Śląsk, skattekontoret i Wrocław-Psie Pole, Wrocław by, den statslige fond til rehabilitering af funktionshæmmede, voivodskabet Dolny Śląsk og finansministeriet) ud fra denne vurdering er bedre stillet ved salg af PZL Hydrals aktiver, dvs. at hver enkelt kreditor får inddrevet en større del af sit tilgodehavende, end tilfældet ville have været ved et konkursscenario med efterfølgende likvidation, idet der tages hensyn til de offentlige kreditorers prioritetsorden og respektive sikkerhed (jf. punkt 134).
(207)
Dernæst verificerede Kommissionen sandsynligheden af det konkursscenario, Ernst & Young havde udviklet. Udgangspunktet for vurderingen var, at værdien af PZL Hydral var nul, idet virksomhedens gæld langt oversteg værdien af dens aktiver og datterselskaber. Derfor ville en kreditor i tilfælde af konkurs kun kunne inddrive den del af sine tilgodehavender, der var sikret ved pant, i det omfang dennes prioritering tillod adgang til likvidationsværdien af de pantsatte aktiver.
(208)
Af tabel 16-20 fremgår det, hvilken sikkerhed hver enkelt offentlig kreditor er i besiddelse af. Det fremgår af betragtning 131, i hvilken udstrækning hver enkelt offentlig kreditor vil kunne få inddrevet sine tilgodehavender under hensyntagen til prioritetsorden i tilfælde af PZL Hydrals konkurs. Med henblik på at vurdere nødsalgsværdien for ejendommene anvendte Ernst & Young den nuværende »fair value« for aktiver, der er en del af virksomheden, jf. betragtning 30, og »International Accounting Standard 16 on property, plant and equipment« (42). Kommissionen bemærker, at anvendelsen af denne IAS er obligatorisk i EU og derfor er et passende udgangspunkt for vurderingen af likvidationsværdien. Kommissionen finder det rimeligt at værdien af disse aktiver ved konkurs ved nødsalg reduceres med 50 %, da disse aktiver sælges separat, idet det ikke er muligt at anvende »going concern«-reglen som følge af faldende efterspørgsel på industrielle aktiver som følge af den økonomiske krise, og da denne værdi ligger over de gennemsnitlige indtægter fra salget af konkursaktiver Polen, som ligger på 26,86 % i forhold til »fair value«.
(209)
Kommissionen konstaterer, at scenariet med salg af […] er mere fordelagtigt for hver eneste offentlig kreditor end konkursscenariet.
(210)
Det henstår stadig at vurdere, om tilbuddet fra […] er det bedste tilbud, de offentlige kreditorer kunne forvente. Kommissionen bemærker, at da det i første halvdel af 2009 blev klart, at betingelserne i tilbuddet fra […] ikke var opfyldt, var […] den eneste interesserede køber af PZL Wrocławs aktier. Til trods for en indkaldelse af tilbud og en aktiv søgning efter mulige investorer fra maj 2008 (jf. betragtning 90 ff.), har ingen investorer vist interesse for købet. De offentlige kreditorer havde derfor ikke grund til at tro, at der i fremtiden ville dukke en ny investor op med et bedre tilbud.
(211)
På denne baggrund mener Kommissionen, at de offentlige kreditorer ved i 2010 at indvillige i den i tabel 26 viste struktur for indfrielse udviste en adfærd som en privat kreditor, der søger at få dækket sine tilgodehavender hos en kriseramt debitor. De offentlige kreditorer gav derfor ikke PZL Hydral en fordel. Derfor udgør indfrielsen af forpligtelser ved delvis eftergivelse af offentlige restancer ifølge Ernst & Young-undersøgelsen ikke statsstøtte i henhold til artikel 107, stk. 1, i TEUF.
VIII.4 Anvendte foranstaltninger vedrørende PZL Wrocław
(212)
Kommissionen skal vurdere, om lånet i 2007 udgjorde en fordel for PZL Wrocław. I dette øjemed skal Kommissionen fastslå, om en privat investor ville have gennemført den pågældende transaktion på de samme vilkår (»det markedsøkonomiske investorprincip«), og i benægtende fald på hvilke vilkår investoren ville have gennemført transaktionen (43).
(213)
Kommissionen bemærker, at det med henblik på at vurdere, om et lån ydet af et statsligt organ, som allerede er aktionær i virksomheden, er i overensstemmelse med princippet vedrørende private investorers adfærd, er nødvendigt at sammenligne denne investering med investeringer foretaget af et privat holdingselskab eller en privat koncern, der forfølger strukturpolitiske mål eller andre langsigtede mål (44).
(214)
Kommissionen mener ikke, at ARP er en ekstern investor, der investerer med henblik på indtægter fra afkast fra investeringen i form af renter, men er en aktionær, som er indehaver af mere end 90 % af aktierne i PZL Hydral, som igen er indehaver af 100 % af aktierne i PZL Wrocław. Det må derfor vurderes, om en privat investor ville have ydet 2007-lånet under de samme omstændigheder.
(215)
Med hensyn til 2007-lånet til PZL Wrocław bemærker Kommissionen først og fremmest, at lånet blev ydet til PZL Wrocław, en virksomhed, der på dette tidspunkt var rentabel og ikke kriseramt, jf. rammebestemmelserne for redning og omstrukturering (jf. betragtning 47 og 48). Der var i stedet tale om en ny virksomhed uden gæld, som allerede havde et betydeligt antal ordrer, hovedsagelig i form af kontrakter med det polske forsvarsministerium, som virksomheden havde langvarige forretningsforbindelser med.
(216)
Kommissionen bemærker, at ARP forventede et afkast på […] % på sin investering i andele i egenkapitalen til gengæld for fordringer og efterfølgende på salget af PZL Wrocław til en privat investor (for en anslået pris på […]) i overensstemmelse med planen.
(217)
I denne forbindelse tog ARP hensyn til de igangværende forhandlinger med […] (jf. punkt 74).
(218)
For at kunne slå fast, om ARP handlede i overensstemmelse med det markedsøkonomiske investorprincip, er det derfor nødvendigt at vurdere, hvilken pris ARP kunne forvente for sin andel, hvor højt risikoniveauet var, og om afkastet på investeringen ved dette salg stod i et rimeligt forhold til den risiko, ARP havde taget.
(219)
Forud for tildelingen af lånene havde ARP bestilt en undersøgelse hos en uafhængig ekspert med henblik på at få bestemt værdien af PZL Wrocław, efter at udskilningen fra PZL Hydral var gennemført (jf. betragtning 66).
(220)
Kommissionen vurderede denne undersøgelse kritisk og konkluderede, at det var rimeligt at forvente salgspriser på mindst […] (jf. betragtning 71 ff.). Ved at sælge ca. […] % af aktierne kunne ARP derfor forvente et betragteligt afkast på mindst 48,5 mio. PLN i tilfælde af et vellykket salg.
(221)
Kommissionen erkender, at enhver privatisering er forbundet med stor risiko. I det foreliggende tilfælde var det første forsøg allerede slået fejl. Samtidig bemærker Kommissionen, at de generelle udsigter for en polsk virksomhed med aktiviteter inden for luftfartøjs- og forsvarsmateriel var relativt stabile i betragtning af den polske hærs nuværende udenlandske engagementer og Polens deltagelse i NATO med hensyn til forsvarskapacitet. Ydermere er der høje barrierer omkring det pågældende marked i form af krav om særlige koncessioner, hvilket gør de etablerede aktører på dette marked endnu mere attraktive.
(222)
Kommissionen bemærker også, at det forventede afkast på investeringen var tilstrækkeligt højt til at retfærdiggøre en relativt høj risiko, og at ARP desuden havde indhentet sikkerhed i form af et registreret pant i maskiner for 5,5 mio. PLN og et ordinært pant på i […] % aktierne (jf. punkt 65).
(223)
På denne baggrund finder Kommissionen, at 2007-lånet blev ydet i overensstemmelse med det markedsøkonomiske investorprincip, og det udgør derfor ikke statsstøtte, jf. artikel 107, stk. 1, i TEUF.
(224)
Kommissionen skal vurdere, om lånet i 2008 udgjorde en fordel for PZL Wrocław. I dette øjemed vil Kommissionen anvende det markedsøkonomiske investorprincip i overensstemmelse med betragtning 212-214 og af de grunde, der her er beskrevet.
(225)
Med hensyn til 2008-lånet til PZL Wrocław bemærker Kommissionen først og fremmest, at lånet blev ydet til PZL Wrocław, en virksomhed, der på dette tidspunkt var rentabel og ikke kriseramt, jf. rammebestemmelserne for redning og omstrukturering. Der var i stedet tale om en ny virksomhed uden gæld, som allerede havde et betydeligt antal ordrer, hovedsagelig i form af kontrakter med det polske forsvarsministerium til en værdi af […] (jf. betragtning 48). Kommissionen mener, at dette lån blev ydet med det specifikke formål for øje at øge antallet af ordrer fra forsvarsministeriet. Desuden indhentede virksomheden i 2008 privat finansiering i form af operationel leasing (jf. betragtning 87).
(226)
Kommissionen bemærker, at ARP ydede 2008-lånet kort før den forventede afslutning af forhandlingerne med […] om salget af PZL Wrocław (jf. betragtning 74). ARP gjorde dette for at tilvejebringe overgangskapital i perioden forud for indgåelsen af handelen i en periode, hvor PZL Wrocław var nødt til at udvide sin kapacitet hurtigt for at kunne håndtere et stigende antal ordrer fra forsvarsministeriet. ARP's vigtigste grund til at yde lånet var at gøre det muligt for virksomheden at udnytte forretningsmulighederne før indgåelsen af handelen med […] og at sikre, at aftalen blev hurtigt underskrevet.
(227)
Kommissionen bemærker, at lånet er begrænset til 4 mio. PLN - det beløb, der er nødvendigt for at erhverve de anlægsaktiver, der er nødvendige for at kunne tilfredsstille den øgede efterspørgsel hos forsvarsministeriet.
(228)
Desuden bemærker Kommissionen, at lånet blev sikret ved et registreret pant i maskiner til en værdi af 2,8 mio. PLN og ved et ordinært pant i udeståender fra kommercielle kontrakter til en værdi af 5,2 mio. PLN, samt at lånet havde en variabel rente, som var identisk med referencerenten som offentliggjort af Kommissionen (jf. betragtning 83). Ikke desto mindre undersøgte ARP, før det tildelte 2008-lånet, PZL Wrocławs finansielle situation og kunne konstatere, at virksomheden kørte med fortjeneste. På denne baggrund kunne ARP forvente, at PZL Wrocław ville tilvejebringe tilstrækkelig likviditet, til at virksomheden kunne betale sit lån, og ARP få et afkast på sin investering.
(229)
Kommissionen bemærker, at det er normal forretningspraksis, at en flertalsaktionær, der er i færd med at sælge en virksomhed, yder et overgangslån, hvis dette er nødvendigt med henblik på udnyttelse af forretningsmuligheder og sikring af et effektivt salg. Kommissionen er af den opfattelse, at 2008-lånet, som der desuden var stillet tilstrækkelig sikkerhed for, og som kunne forventes at give renter, der var på niveau med referencerenten, blev ydet af ARP ud fra sådanne overvejelser.
(230)
På denne baggrund finder Kommissionen, at 2008-lånet blev ydet i overensstemmelse med det markedsøkonomiske investorprincip, og det udgør derfor ikke statsstøtte, jf. artikel 107, stk. 1, i TEUF.
(231)
Ved først at indvillige i at konvertere sine fordringer til andele i egenkapitalen og derefter videregive alle sine indtægter fra salget af virksomhedens aktier til PZL Hydral med henblik på dennes indfrielse af sin gæld til offentlige myndigheder i henhold til planen, eftergav ARP i realiteten gæld for 17,2 mio. PLN og fik kun inddrevet fordringer for [ 1 053 196,36 PLN]
(232)
Det er nødvendigt at fastslå, om konverteringen af fordringer til andele i egenkapitalen udgør en fordel, som ARP har givet PZL Wrocław. I dette øjemed skal Kommissionen vurdere, om ARP's adfærd i forbindelse med denne transaktion var i overensstemmelse med princippet vedrørende private investorers adfærd som defineret i betragtning 188 og 189.
(233)
Kommissionen bemærker først og fremmest, at 2009-tilbuddet fra […] på […] var lavere end 2008-tilbuddet fra …] på […]. Efter Kommissionens opfattelse afspejler denne forskel forværringen af PZL Wrocławs situation, idet virksomheden, som i 2008 havde været rentabel og havde haft gode fremtidsudsigter, i 2009 var begyndt at udvise tegn på vanskeligheder som et resultat af det betragteligt reducerede omfang af ordrer fra forsvarsministeriet.
(234)
Kommissionen finder også, at ARP ikke havde grundlag for at forvente at finde en anden køber end […] til de aktier, ARP havde erhvervet fra PZL Wrocław ved konvertering af fordringer til andele i egenkapitalen (jf. punkt 210). Med henblik på at sikre en vellykket handel var ARP nødt til at sikre sig, at forpligtelserne over for de offentlige kreditorer kunne indfries, i det omfang disse havde sikkerhed i hypotekpanter i PZL Wrocławs aktiver, idet det ellers ikke ville have været muligt at overholde forpligtelsen til at overføre alle selskabets aktiver ubehæftede.
(235)
Hvis salget af PZL Wrocław - som var den begivenhed, der var grundlaget for omstrukturering af offentligretlige forpligtelser ved delvis betaling - ydermere ikke blev gennemført, ville skattemyndighederne fuldbyrde deres krav i henhold til skatteloven (jf. betragtning 144). Hvis det ikke lykkedes at indgå aftale om salg af PZL Wrocław, ville virksomheden desuden i betragtning af dens finansielle situation gå konkurs (jf. betragtning 52).
(236)
Kommissionen mener derfor, at det eneste alternativ til at acceptere en de facto eftergivelse af 17,2 mio. PLN var at likvidere PZL Wrocław og PZL Hydral.
(237)
I tillægget til Ernst & Young-undersøgelsen vurderes disse to scenarier. Kommissionen vurderede Ernst & Young-undersøgelsen kritisk for at fastslå, om dens resultater tåler en kritisk gennemgang, og om de viser, at ARP ved at indgå forliget udviste samme adfærd som en privat kreditor i en lignende situation ville have udvist, og inddrog den i betragtning 188 og 189 ovenfor citerede retspraksis.
(238)
Det fremgik af undersøgelsen, at kreditorerne i tilfælde af konkurs ikke ville modtage nogen penge, da mange af aktiverne er behæftede med panter og hypotekpanter, og desuden ville skattemyndighederne kunne fuldbyrde deres krav over for PZL Wrocław (jf. betragtning 143 ff.). Kommissionen har verificeret disse oplysninger ved undersøgelse af PZL Wrocławs regnskaber og analyse af polsk retspraksis og er nået til den konklusion, at Ernst & Youngs vurdering er velbegrundet.
(239)
På denne baggrund finder Kommissionen, at værdien af det ordinære pant i udeståender, som ligger til grund for sikkerhedsstillelsen for 2008-lånet er lig nul i forbindelse med likvidationsscenariet. Desuden er værdien af pantet i […] % af aktierne lig nul i forbindelse med likvidationsscenariet, da aktiernes værdi er lig nul.
(240)
Med henblik på at fastslå, hvor meget ARP ville kunne opnå ved et likvidationsscenarie, er det nødvendigt at vurdere, hvilke indtægter ARP ville kunne få ved salg af de genstande, hvori ARP har registreret pant.
(241)
I tillægget til Ernst & Young-undersøgelsen understreges det, at de maskiner, hvori ARP havde pant i forbindelse med 2007-lånet, havde en bogført værdi på 5,5 mio. PLN i 2007, mens de maskiner, hvori ARP havde pant i forbindelse med 2008-lånet, havde en bogført værdi på 2,8 mio. PLN i 2008.
(242)
I tillægget til Ernst & Young-undersøgelsen var vurderingen af likvidationsværdien af de registrerede panter til fordel for ARP baseret på den bogførte værdi af aktiver i PZL Wrocławs reviderede regnskaber (jf. betragtning 151 og 152) pr. 31. januar 2010, dvs. 2,1 mio. PLN.
(243)
Kommissionen finder, at den bogførte værdi af de flytbare anlægsaktiver (der fungerede som pant for 2007- og 2008-lånene) som opført i de reviderede regnskaber er et godt udgangspunkt for vurderingen af deres likvidationsværdi. Derfor bemærker Kommissionen først og fremmest, at den store forskel mellem den bogførte værdi og nettoaktivværdien, som var konstateret i 2008-undersøgelsen af PZL Wrocław, skyldtes den betragtelige stigning i ejendomsværdien. Værdien af maskinerne blev ikke korrigeret. For det andet bemærker Kommissionen, at der i den korte periode mellem udtagningen af pantet og vurderingen, ikke er andre indikationer for, at den bogførte værdi ikke afspejler den konservativt anslåede værdi for maskinerne.
(244)
I tillægget til Ernst & Young-undersøgelsen hævdes det, at disse aktiver i tilfælde af likvidation ville skulle sælges ved nødsalg med 50 % prisreduktion, og at den forventede værdi derfor var 1 053 196,36 PLN. Kommissionen erkender, at aktiver såsom maskiner, der sælges i forbindelse med likvidation, normalt sælges til priser, der er lavere end den bogførte værdi.
(245)
Kommissionen finder, at reduceringen på 50 % er velbegrundet af de årsager, der er anført af Ernst & Young og beskrevet i punkt 147 ovenfor. Især finder Kommissionen, at vurderingen af deres hypotetiske værdi i tilfælde af konkurs blev foretaget ved hjælp af en metode, som kan betragtes som passende ved vurdering af den realiserbare værdi af fordringer over for lånere, der er konkurstruede, i betragtning af den specifikke type maskiner, der skulle sælges, og salgets afhængighed af en bestemt kunde (forsvarsministeriet), der foretager nedskæringer af sine udgifter i lyset af behovet for at tilpasse udgifterne til de faldende skatteprovenuer som følge af krisen.
(246)
Kommissionen konstaterede derfor på baggrund af de oplysninger, den disponerede over på tidspunktet for vedtagelsen af nærværende afgørelse, at værdien af ARP's udestående lån i tilfælde af konkursscenariet var på 1 053 196,36 PLN.
(247)
I forbindelse med salgsscenariet ville ARP's udestående lån have den højere værdi, som […] tilbød at betale ARP [ 1 053 196,36 PLN].
(248)
Kommissionen finder, at en privat kreditor i samme situation som den, ARP befandt sig i, ville have accepteret at eftergive 17,2 mio. PLN, da den ikke med rimelighed kunne forvente at kunne inddrive mere af sit tilgodehavende ved en konkurs. På denne baggrund finder Kommissionen, at ARP's adfærd i forbindelse med den i 2010 foretagne konvertering af fordringer til andele i egenkapitalen er i overensstemmelse med princippet om private investorers adfærd, og den udgør derfor ikke statsstøtte efter artikel 107, stk. 1, i TEUF.
IX. KONKLUSIONER
(249)
Kommissionen bemærker, at den formelle undersøgelse af kapitaltilførslerne på 113 mio. PLN, som blev anmeldt men efterfølgende trukket tilbage af de polske myndigheder i henhold til artikel 8 i procedureforordningen, ikke længere tjener noget formål.
(250)
Hvad angår den manglende fuldbyrdelse af de offentlige kreditorers udeståender og det senere forlig herom, finder Kommissionen, at de offentlige kreditorer har handlet i overensstemmelse med princippet om private kreditorers adfærd. De offentlige kreditorers adfærd udgør derfor ikke statsstøtte efter artikel 107, stk. 1, i TEUF.
(251)
Kommissionen finder ikke, at den af statens udviklingsagentur for industrien planlagte delvise konvertering af fordringer til andele i egenkapitalen i henhold til den ændrede plan, udgør statsstøtte efter artikel 107, stk. 1, i TEUF, da den er i overensstemmelse med princippet om private investorers adfærd. Kommissionen finder heller ikke, at 2007-lånet og 2008-lånet til PZL Wrocław udgør statsstøtte efter artikel 107, stk. 1, i TEUF, da de var i overensstemmelse med princippet om private investorers adfærd -
VEDTAGET DENNE AFGØRELSE:
Artikel 1
Kommissionen har besluttet at afslutte den formelle undersøgelsesprocedure efter artikel 108, stk. 2, i traktaten om Den Europæiske Unions funktionsmåde, hvad angår kapitaltilførslerne på 113 mio. PLN, idet Kommissionen har noteret sig, at Polen har trukket sin anmeldelse tilbage og ikke vil forfølge dette støtteprojekt yderligere.
Artikel 2
1. De polske offentlige myndigheders delvist manglende fuldbyrdelse i årene 1998-2007 af deres krav over for PZL Hydral og den senere indfrielse af disse i 2007-2010 udgør ikke støtte efter artikel 107, stk. 1, i traktaten om Den Europæiske Unions funktionsmåde.
2. De af ARP ydede lån til PZL Wrocław i 2007 (12,5 mio. PLN) og 2008 (4 mio. PLN) udgør ikke støtte efter artikel 107, stk. 1, i traktaten om Den Europæiske Unions funktionsmåde.
3. Den efterfølgende delvise eftergivelse af disse lån for 17,2 mio. PLN i form af konvertering af fordringer til andele i egenkapitalen udgør ikke støtte efter artikel 107, stk. 1, i traktaten om Den Europæiske Unions funktionsmåde.
Artikel 3
Denne afgørelse er rettet til Republikken Polen.
Udfærdiget i Bruxelles, den 4. august 2010.

Labels: 1
4
19
12
18